Irekia Eusko Jaurlaritza - Gobierno Vasco :: Ertzaintzak trafiko-istripuen ikerketaren arloko nazioarteko espezialistak bildu ditu Erandion\nErtzaintzak trafiko-istripuen ikerketaren…\nENFSIren (Auzitegi Zientzietako Institutuen Europako Sarearen) lantalde bat da\nErtzaintzak ENFSIren (Auzitegi Zientzietako Institutuen Europako Sarearen) barruan trafiko-istripuen ikerketan espezializatuta dagoen Lantaldearen urteko bilera antolatu du aste honetan Erandion. ?Teknologia berriak eta trafiko-istripuen ikerketa? izenburupean, hogei auzitegi- eta polizia-profesional inguruk eta hainbat enpresa teknologikotako ordezkariek ikerketa kriminalaren esparru horren inguruko ezagutzak eta aurrerapenak partekatuko dituzte.\nTopaketa irailaren 27an eta 28an egingo da Ertzaintzaren Erandioko egoitza nagusian, eta Segurtasuneko sailburu Estefanía Beltrán de Herediak inauguratuko du ostegunean. Bi egun horietan, Espainia, Frantzia, Kroazia, Lituania, Letonia, Errumania eta Georgiako adituek hartuko dute parte. Halaber, Euskadin errepideko ezbeharrei buruzko ikerketak egiten dituzten Udaltzaingoak, Trafikoko Guardia Zibila, Mossos d`Esquadra polizia eta Nafarroako Foruzaingoa gonbidatu dituzte.\nBileraren helburu nagusia auzitegi-laborategietako profesionalen eta enpresa teknologikoen arteko elkargunea izatea da, forentseek eta poliziek errepideko istripuen ikerketan dituzten premiak eta enpresa horiek egin ditzaketen aurrerapenak aztertzeko.\nLehen eguneko goizean, hainbat hitzaldi eta erakustaldi egingo dira. Programaren lehen zati horretan, honako gai hauek landuko dira, besteak beste: atzetik joz gertatutako talkak berregiteko metodoak eta talka simulatzeko FE metodoa; 3D-ko modeloen sorkuntza automatikoa programa informatikorik aurreratuenekin, edota ezbeharra izan duten ibilgailuen azterketa eta diagnosia.\nArratsaldean eta hurrengo egunean, berriz, aldez aurreko azalpen teorikoak praktikan aplikatzeko bi tailer jarriko dira abian. Halaber, hirugarren tailer batean, droneek mota horretako ikerketetan duten erabileraren inguruan Ertzaintzak jasotako esperientziaren berri emango da.\nJardunaldietan parte hartuko duten hizlarien artean, honako hauek izango ditugu: Lina Lizrenko, Lituaniako Auzitegi Zientzietako Zentrokoa eta ENFSIren Lantaldeko idazkaria; Jakub Zebala, Poloniako Auzitegi Ikerketako Institutukoa; eta Manuel Santos López ofizialordea eta Ertzaintzaren Ikerketa Kriminalaren Ataleko Istripuen Ikerketa eta Berreraikuntza Unitateko arduraduna. Enpresen aldetik, berriz, Ameriketako Estatu Batuetako FARO eta eCaptured3D, Kanarietako STIF edo Galiziako ISVko ordezkariek hartuko dute parte.\nErtzaintzak Ikerketa Kriminalaren Ataleko Istripuen Ikerketa eta Berreraikuntza Unitatea du 2010. urteaz geroztik, eta Erandion du egoitza. Hiru ertzainez osatuta dago, eta López ofizialordea da burua. Oro har, bi hildako edo gehiagoko trafiko-istripuak edo autobusek izandako istripuak argitzeko lanetan aritzen dira, baina kasu konplexuetan eta zailtasun tekniko handia duten kasuetan ere parte hartzen dute. Halaber, peritu-txostenak egiten dituzte organo judizialek, Eusko Jaurlaritzaren Justizia Sailak, udaltzaingoek eta Ertzaintzak berak eskatuta. 2017. urteaz geroztik, atala ENFSI sarean sartuta dago, eta informazioa elkartrukatzeko zereginetan eta lan-bileretan parte hartu ohi du.\nLan hori egiteko, 3D-ko eskaner bat erabiltzen dute beste zenbait tresnaren artean. Eskaner horrek ezbeharraren lekuko informazio bisuala eta simulaziorako software espezifikoa eskaintzen du. 2017. urtean, hogei ikerketa inguru egin zituzten, eta 2018an, berriz, 18 orain arte.\nAurten ikertu diren kasuen artean, apirilean Bilboko Erribera auzoan gertatutako harrapatze bat dago. Polizia-ikuspegitik, giza hilketa baten ahalegina izan da. Ertzaintzaren atal horrek, halaber, joan den uztailean Asparrenan (Araba) N-1 errepidearen ondoan aurkitutako gorpu baten inguruan gertatutakoa berregin zuen modu bideografikoan. Taldeak esku hartu duen kasurik garrantzitsuenetako bat emakume baten erailketa da, 2015ean Bilboko Abusu auzoan gertatutakoa. Krimen horretan, biktima bizilekuan jo zuten lehenik eta behin, eta gero harrapatu egin zuten auto batekin, istripu bat antzeratzeko asmoz. Aldi hartan, Ertzaintzaren taldeak drone bat erabili zuen gertakariak ahalik eta modurik fidagarrienean erreproduzitzeko. Ikerketaren emaitza epaiketan aurkeztu zen, eta akusatua kondenatu egin zuten.\nHain zuzen ere, ezbeharraren lekua droneen bidez eskaneatzeko eta hiru dimentsiotan berregiteko aukera eta auto autonomoen inguruko legezko erantzukizuna aztertuko dira foroan, besteak beste.\nENFSI (European Network of Forensic Sciencie Institutes) Europako 36 herrialdeko 64 auzitegi- eta polizia-laborategi koordinatzen dituen erakundea da.\nErtzaintza sare horretako kidea da 2006. urteaz geroztik, urteko bilera antolatu zuen Bilbon duela bi urte, eta 2020. urterako Auzitegi Zientzien Europako Esparrua abian jartzeko aukera aztertu zen topaketa batean parte hartu zuen Berlinen. 2017ko maiatzean, ENFSIren barruan krimenaren lekuan espezializatutako Lantaldearen topaketa antolatu zuen Ertzaintzak Bilbon, eta 60 espezialistak hartu zuten parte.\nENFSI sarea ospe handiko erakundea da mundu osoan auzitegi-zientziaren eremuan, eta auzitegi-zientziaren esparruko ezagutzak partekatzea, esperientziak elkartrukatzea eta akordioak lortzea du helburu. Ildo horretan, nazioarteko jardunbide eta estandarrik onenak betetzera bultzatzen ditu laborategi guztiak, kalitatea eta konpetentzia ziurtatzeko. Sarearen barruan, hainbat lantalde ezarri dira espezialitateen arabera: DNA, dokumentuak, drogak, lehergailuak, hatz-markak, su-armak, suteen eta leherketen inguruko ikerketak, auzitegi-informazioaren teknologiak, audio-analisia, grafistika, aztarnak, begizko ikuskapenak, pinturen, beiraren, zuntzen eta ileen analisia, irudi digitala eta landare eta lurzoruen analisia.\nJardunaldi tekniko hauen berri eman nahi duten komunikabideei jakinarazten zaie 946 07 92 82 zenbakira [ERTZAINTZAren Prentsa Bulegoa] deituta lortu ahal izango dutela hilaren 27an (14:30era arte) Segurtasuneko sailburuaren inaugurazio-ekitaldian eta azterketa-mahaietan parte hartzeko akreditazioa.\nHilaren 27ko arratsaldean eta 28ko goizean egingo diren tailer teknikoak ENFSIk akreditatutako pertsonentzat erreserbatuta egongo dira.\nSegurtasuneko sailburuak istripuen ikerketari buruzko jardunaldia inauguratu du\nEuskal Autonomia Erkidegoan genero-indarkeriaren edo etxeko indarkeriaren biktima diren 50 emakumek eskolta dute\nEusko Jaurlaritzako Trafikoko Zuzendaritzak istripuen ikerketari buruzko jardunaldia antolatu du\nErtzaintzak ohartarazi du gora egin duela biktimaren irudi intimoak zabaltzearen mehatxupeko Internet bidezko estortsio kopuruak


1) Gure gaitzespenik sendoena atzo Nizan gertatu zen ekintza terrorista anker eta bereizi gabearen aurrean, gutxienez 84 pertsona errugabeen bizia eraman duena, hauen artean, ume txiki askorena. Ez dago helbururik, ez dago kausarik, ez dago federik indarkeria justifikatuko dutenik, dela yihadista edo beste edozein jatorrikoa. Hala erakutsi izan du Historiak aldi ezberdinetan. Euskal herritarrok ere bagara egiaztapen horren lekuko.\n2) Gure solidaritatea eta elkartasun osoa biktimen senide, lagun eta ingurukoei baita Frantziar herri osoari ere, atzo jai eguna sarraski ankerrarekin amaitzen zela ikusi baitzuten.\n3) Europar Batasuna, azken urte hauetan, eraso terroristen eszenatoki izan da, eta mundu mailan europarrok bake, askatasun eta demokrazia erreferente egin gaituen baloreak indartu eta aldeztu behar ditu. Halako basakeriek eragiten diguten minaren eta amorruaren gainetik ere, gure sinesmenak eta usteak indartu behar ditugu, eta indartzen ditugu, eta halako terrore ekintzen aurrean erantzun bat eta bakarra dagoela adierazten dugu: demokrazia indartsuagoa, bake sendoagoa eta askatasun zabalagoa.\n4) Argi daukagu oso zaila dela halako ekintza suizida eta bereizi gabeen egileak antzemateko, atxilotzeko eta indargabetzeko lana, eta Europako agintariei eskatzen diegu Batasuna osatzen duten Estatu eta eskualde guztietan halako talde eta pertsonak ikertzeko lanak indartzea. Halaber, legearen pisu osoa erori beharko da hurkoak erailtzeko eta hiltzeko prest dauden guztien gainean.\n5) Beharrezko dugu segurtasun alorretik ere erantzun bat ematea, baina horrek ezin du inola ere gainditu legeei zor zaien errespeturik zorrotzena eta, bereziki, emakume eta gizon guztiok ditugun eskubideei dagokienez. Zentzu honetan, EAJ-PNVk euskal gizartea deitzen du gizarte talde zehatz batzuk seinalatzeko edo gertakari honen errua leporatzeko tentaldian eror ez dadin, basakeria honen errudun izatetik urrun egonda ere, beraiek baitira zentzugabekeria honen kalteturik nagusienak. Bakearen eta askatasunaren alde lan egitea da gizarte bidezkoagoa, integratuagoa eta gardenagoaren alde egitea, eta arrazakeria eta xenofobiarik gabeko gizartea eraikitzea. Lan hori gu guztion eginkizuna eta ardura da, pertsonena zein botere publiko guztiena.\n6) Amorru eta harridura une hauetan, komenigarria da gogoratzea euskal hiritargoaren gehiengoa, europar emakume eta gizon gehienak fanatismoaren eta indarkeriaren aurrean bakea, askatasuna, demokrazia, hitza eta bizikidetza jartzeko prest gaudela. Azken finean, ankerkeria hau irmotasun osoz borrokatzeko prest gaude, baina beti gizatasuna eta humanismoa oinarri hartuta.


PORT ART: erakusketa ibiltaria - Guggenheim Bilbao Museoa\nPORT ART: erakusketa ibiltaria\nBilboko Portua eta Itsasadarra Fundazioak Port Art erakusketa ibiltaria jarri du martxan Zierbenan, gizarteari Bilboko portuaren historia, jarduera eta garrantzi ekonomikoa nola ibaiertzeko udalerriekin izandako harremana erakusteko xedearekin.\n1950eko hamarkada amaieran sortutako pop mugimenduan inspiratutako erakusketa hau 20 oineko (sei metro luze) sei edukiontziren barruan gauzatzen da, eta edukiontzi horien kanpoaldea zein barrualdea pop artisten artelanetan oinarritzen dira. Lehen edukiontzia Roy Lichtenstein artistaren lanean oinarrituta girotu da eta Bilboko portuari buruzko informazio orokorra eskaintzen du. Bigarrenak Jasper Johns artista omentzen du eta portuak historian zehar itsasadarraren ertzeko udalerriekin izandako harremana jasotzen du. Hirugarren edukiontziak Frank Stella artista gogoratzen du, portuak munduarekin duen lotura erakutsiz. Laugarrena Andy Warholi buruzkoa da eta portuaren ingurumen-politika du oinarri. Bosgarrena James Rosenquisten estiloari jarraikiz dekoratu da eta itsas kontsignazio, zamatze eta garraio zerbitzuak erakusten ditu. Azkenik, seigarren edukiontziak Jackson Pollock artistaren obra inspirazio gisa hartuta egin da eta portuetako nasetan zirkulazioan dabiltzan salgai mota desberdinak ditu erakusgai.\n*www.kulturklik.euskadi.net web orritik hartutako testua\n*www.deia.com web orritik hartutako irudia\nLekua: Zierbena (Bizkaia)\nWeb orria: www.kulturklik.euskadi.net


Bale Talaiak - Urola Kostako Ibilbideen Sarea\nTURISMO-BIDEAK > \nBehatzea eta albisteak helaraztea ziren talaiaren funtzio nagusiak, komunitateen\niraupen ekonomikorako ezinbestekoak ziren funtzioak, hain zuzen: baleen eta\narrain-sarden edota helmugako portura atoian eraman behar ziren\nmerkataritza-itsasontzien berri emateko balio zuen, galerna edo ekaitza\nzetorrela abisatzeko, kortsarioen eta gerraontzien berri emateko, halakorik\nikusten bazen, beste portu lehiakide batzuetako itsas-zirkulazioa kuantifikatu\neta kontrolatzeko, etab.\nSan Anton Talaia\nGetariako portutik San Anton mendian gora egingo dugu itsasargiraino. Haren ondoan, jada desagertuta dagoen San Anton ermitaren zimenduak eta talaia baten dorre zilindrikoa ikus ditzakegu. Txoko honetatik, Higer eta Matxitxako lurmuturren artean zabaltzen den euskal kosta osoa ikus dezakegu. Ondoren, San Anton mendiaren tontorrera iritsiko gara. Antzina, beste talaia bat zegoen leku horretan. Gaur egun dagoen eraikina, “Katxapo” izenez ezagutzen dena, XX. mendekoa da. Talaia honek eskaintzen duen ikuspegia zoragarria da. Familientzako bidea\nGoratze txikiena: 14 m\nGoratze handiena: 107 m\nErabateko igoera: 93 m\nErabateko jaitsiera: 93 m\nEstimatutako denbora: 30'\nBale Talaiak. San Anton T...ia / Atalaya de San Antón\nGetaria eta Zarautz lotzen ditu bide honek. Itsaslabarrak inguratuz, N-634 errepidearen paraleloan doan ibilbide laua da. Altzako Harria lurmuturreko itsaslabarren ondotik igaroko gara. Leku horretan zegoen, harkaitz-muino baten gainean, gaur desagertuta dagoen Lasuntalai talaia. Handik ikusten zituen talaiariak Malkorbe badiako lazun-sardak edota beste mota batzuetako arrain-sardak. Irisgarria Familientzako bidea\nDistantzia: 4,0 km\nGoratze txikiena: 5 m\nGoratze handiena: 19 m\nErabateko igoera: 14 m\nErabateko jaitsiera: 14 m\nEstimatutako denbora: 1 h 10'\nBale Talaiak. Kostaldeko ...idea / Camino de la Costa\nZarautzera iritsi baino lehen, Santa Kruz talaiara hurbilduko gaituen bidea hartuko dugu. Talaia Allepunta lurmuturrean dago. Toki horretatik ezin hobeto ikusten da Zarauzko hondartza, baina baita Getaria (mendebalderantz) eta Zarauztik ekialdera dauden Gipuzkoako portu guztietako bokaleak ere. Handik gutxira, Santa Barbara baselizaren ondotik igaroko gara (XVIII. mendean eraikia). Hemendik ere kostaldearen panoramika ederra ikus dezakegu. Familientzako bidea\nDistantzia: 10,6 km\nGoratze txikiena: 1 m\nGoratze handiena: 177 m\nErabateko igoera: 301 m\nErabateko jaitsiera: 301 m\nEstimatutako denbora: 3 h\nBale Talaiak. Bide Zirkularra / Ruta Circular


OMEk berretsi egin du Nigeriako gazte baten heriotza, hegazti-gripearen ondorioz | Consumer\nOMEk berretsi egin du Nigeriako gazte baten heriotza, hegazti-gripearen ondorioz\nEz dago zantzurik gaixotasuna beste pertsona batzuei kutsatu dienik\nMunduko Osasun Erakundeak (OME) berretsi du, laborategiko azterketen ondoren, urtarrilaren 17an Lagosen hil zen emakume nigeriar baten heriotza H5N1 birusak eragin zuela, hegazti-gripearen aldaera arriskutsuenak. Oraingoz, uste da neskak ez zuela gaixotasuna beste pertsona batzuekin kutsatu.'\nOMEren jakinarazpen baten arabera, ikerketa berriak egin dira “infekzioaren jatorria zehazteko”, hegazti-gripearen noizbehinkako infekzioak “ez baitira ezinezkoak”. Bestalde, Nigeriako gobernuak ukatu egin du birusa herrialdeko hegaztien artean dagoela. Gregorz Hartl OMEko bozeramaileak kasu bakan bat dela uste du, baina adierazi du Nigeriako agintariek zaintza-plan batean lan egiten dutela, itxuraz gaixotasun-sintomak dituzten eta arreta medikoa behar duten pertsona gehiago detektatzeko.\nKomunitate zientifikoaren beldurra, orain, H5N1 birusak gizakien artean kutsa dezakeen eta pandemia sor dezakeen mutazioa jasateko aukerari buruzkoa da, Nigerian hegaztien gripearen agerraldi masibo bat kontrolatzea oso zaila izango litzatekeelako.\nKutsatutako hegaztiak manipulatzea\nHildako gaztearen kasuan, familiari oilasko bat erortzen lagundu ondoren hil zen. Ama egun batzuk lehenago hil zen antzeko sintomekin. OMEk ohartarazi duenez, gizakietan H5N1 birusaren kasuak kutsatutako hegaztiak kozinatu aurretik manipulatzearekin lotuta daude. Praktika horrek “infekzio-arrisku handiena dakar eta saihestu egin behar dira”.\ngripe aviar-eu Nigeria-eu oms-eu


Bizikleta irteerak bueltan! – Egizu elkartea\nBizikleta irteerak bueltan!\nSopuerta helburu: bizikleteroen taldea\nIrailaren 14an, Barbadun ibairen inguruko ibilbide berri bat egingo dugu gure hileroko bizikleta-irteeran, ea eguraldiak errespetatzen dituen gure planak! Animatuz gero, idatziguzu (622433085, egizugetxo@gmail.com).\nEguna, ordua eta lekua: Irailak 14, larunbata.\nFadurako parkinean: 9:00etan\nPortugaleteko zubian: 9:20ean\nPortugaleteko bidegorriko zubian: 9:35ean\nIbilbidea: Portugalete- Muskiz- Gallarta- Sopuerta- Portugalete 55km inguru\nTrena itzultzeko (Muskiz, Renfe)\nAitziber Amas2019-09-13T09:00:03+02:002019-09-13|agenda, bizikleta taldea, egizu, irteerak, kirola, kirola euskaraz|0 Comments


IK4-IKERLANek sistema mekatroniko adimendunetan garatu dituen aurrerapenak aurkeztuko ditu jardunaldi batean | IKERLAN\nIK4-IKERLANek sistema mekatroniko adimendunetan garatu dituen aurrerapenak aurkeztuko ditu jardunaldi batean\nKontroleko, energy harvesting-eko, transduktore adimenduetako eta baldintzaren monitorizazioko azken nobedadeei helduko die industriako workshop-ak, sistema adimendunetan aplikatuta.\nEkitaldian, ANTARES izeneko prestakuntza sare europarraren baitan beste batzuekin batera gidatzen duen tesiak eremu horretan egindako aurrerapenak ezagutaraziko ditu IK4-IKERLANek.\nJardunaldia industriaren sektorean interesa duen edozeinentzat izango da eta apirilaren 25ean egingo da, Arrasaten, IK4-IKERLANen egoitza nagusian.\nDatorren apirilaren 25ean, jardunaldi bat egingo da IK4-IKERLAN zentro teknologikoan, Arrasaten duen egoitza nagusian, sistema adimendunetan aplikatutako kontrolaz, energy harvesting-ez, transduktore adimendunez eta baldintzaren monitorizazioaz interesatuta dauden industriaren alorreko pertsona guztientzat.\nJardunaldiaren asmoa da ANTARES prestakuntza sare europarraren baitan zentroak beste batzuekin batera gidatu duten tesian erregistratu diren aurrerapen guztiak ezagutaraztea; izan ere, prestakuntza sare horren helburua da ikertzaileak prestatzea egitura adimendun eta energetikoki eraginkorren alorrean, beren ezagutzak etorkizuneko garapenetara eramateko gai izan daitezen. Proiektu europarraren azken xedea da errendimendu, segurtasun edo funtzionaltasunaren aldetik lehiakorrak izateari utzi gabe aztarna ekologiko txikiagoa sortuko duten egitura mekatronikoak produzitzea.\nTestuinguru horretan, ingurumeneko bibraziotik ahalik eta energia gehien ateratzeko eta berrerabiltzeko metodoak ezartzean datza, batik bat, IK4-IKERLANen garatzen ari den eta hilaren 25eko jardunaldian aurkeztuko den ikerketa lana. Helburu horretarako, energetikoki eraginkorrak diren transduktore berriak garatu dira, energiaren kontrolean eta biltegiratzeko, eta kontrolerako sistema autonomo berriak definitu dira, zarata, bibrazioa eta kontsumo energetikoa gutxitzeko, masa estrukturala murriztuz. Era berean, monitorizazio metodo bereziak eratu dira, egituren osotasuna eta fidagarritasuna bermatzeko.\nWorkshop osoa ingelesez egingo da, eta ahalbidetuko du esandako aurrerapen teknologikoak industriako eragileengana hurbiltzea. Edozeinek eman dezake izena ekitaldirako. Izen ematea doan izango da eta IK4-IKERLANen web orriaren bitartez egin daiteke.


Nola desaktibatu zure WhatsApp kontua lapurreta egonez gero | Androidea\nSakelako telefonoa lapurtzea arazo izugarria da. Zorionez, denboraren poderioz, Android-era tresnak etorri zaizkigu aurkitzeko orduan, lagungarri izan gaitezke. nola izan daiteke nire gailua aurkitzea. Dagoeneko berreskuratuko ez dugula suposatzen badugu, hainbat ekintza burutu beharko ditugu, hala nola telefonoa blokeatzea. Gainera, baliteke WhatsApp bezalako aplikazio batzuetako kontuak ezabatu behar izatea.\nHorrela, telefonoa lapurtu duen pertsona ez duzu gure WhatsApp konturako sarbiderik izango. Ahal izan ez badugu egin dezakegun zerbait da telefonoa blokeatu, gaur egun Android-en eskuragarri dugun metodo nagusiarekin.\nLapurreta denez, ezin izango dugu informazioa gure WhatsApp kontutik berreskuratu. Mezularitza aplikazioko kontua telefonoarekin lapurtu zaion SIM txartelarekin lotzen denez. Kasu honetan aukera bakarra hori da segurtasun kopia bat egin dugu berriketen eta Google Drive-n daukagu. Kasu honetan lapurtu diguten telefonoan zeuden datu hauetarako sarbidea izango dugu.\nKasu honetan egingo duguna kontua desaktibatzea da. Ez da kontua ezabatzea bezalakoa, jadanik nola egin daitekeen azaltzen dugula, baina efektua bera da, WhatsApp kontuak existitzea eta funtzionatzeari uzten diona. Eta hau da interesatzen zaiguna egoera jakin honetan, beraz, ez luke arazorik izan behar.\nMezularitza aplikazioaren erabiltzaile askok ziurrenik ezagutzen ez duten alderdi bat hori da Kontu bat 30 egun baino gehiago inaktibo badago, ezabatu egingo da. Beraz, ezer egin beharrik ez izateko aukera dago. Baina kontua desaktibatzea beste neurri bat da, telefonoa lapurtu duenari bertan dauden elkarrizketetan eduki guztietara sarbidea izan ez dadin. Eta egiteko oso erraza da, jarraian esaten dizugun moduan.\nDesaktibatu WhatsApp kontua\nNola lapurtu digute telefonoa, WhatsApp zerbitzuarekin harremanetan jarri behar dugu. Aplikazioari berari jakinarazi behar diogu gure telefonoa lapurtu digutela eta aplikazioan dugun kontua desaktibatu nahi dugula. Haiekin harremanetan jartzeko, mezu elektroniko bat bidali behar dugu. Enpresak berak du horretarako kontua.\nEnpresaren laguntzara idatzi behar dugu helbide elektroniko honetan: support@whatsapp.com. Mezu elektroniko honetan gaia jarri behar dugu: Lapurtutako / galdutako telefonoa: Desaktibatu kontua. Edo antzeko zerbait, lapurreta baten biktima izan zarela eta nahi duzula argi uzten duena mezularitza aplikazioko zure kontua desaktibatuta dago. Ondoren, mezu elektronikoaren edukian gertatutakoa zertxobait zehatzago zehazteko aukera dugu.\nMezu elektroniko honetan egin behar dugu jarri telefono zenbakia, lapurtutako gailuarena, herrialdearen kodearekin batera. Beraz, espainiarra bazara, +34 eta telefono zenbakia idatzi beharko dituzu. Ezinbesteko informazioa, bestela ezin izango baita WhatsApp kontua desaktibatu.\nHau egin dugunean, enpresak kontua desaktibatzeari ekingo dio. Zentzu honetan ez dago epe finkorik, baina gure eskaerarekin jarraituko dugu, beraz, ez da arazorik egongo horri dagokionez. Seguruenik, zenbait egun beharko dira kontua mezularitza aplikaziotik desaktibatzeko.\nHorrela, orain WhatsApp kontu berria eta telefono berria erabiltzeko prest gaude. Smartphone berria erosterakoan, ziur asko, kontuan hartu beharreko hainbat alderdi daude. dagoeneko esan dizugun bezala. Horrela, erosketa prozesua askoz errazagoa izango da uneoro.\nArtikuluaren bide osoa: Androidea » Android aplikazioak » Lapurtu al dizute telefonoa? Nola desaktibatu WhatsApp bertan\nHuawei P Smart (2019) Geekbench-en agertzen da Android Pie-rekin


2021 NABARMENDUTAKO BERRIAK\n2022 // 03 // 19 - EL CORREO\n2021 // 12 // 14 - EFEO-K PRENTSA AHORRA\nDENTISTEN ETA ESTOMATOLOGOEN ALTERAZIOEN ONDORIOZKO GAITZAK SAIHESTEKO ARIKETARIK ONENAK\nOdontologo eta estomatologoek ordu ugari ematen dituzte egunean posizio deserosoetan, prezisio-lanak egiten dituzten bitartean. Egoera larriagoa bihurtu da pandemiaren eraginez, NBEak eraman behar baitituzte, eta horrek euren mugikortasuna mugatzen du.\n2021 // 11 // 10 - EFEO-K PRENTSA AHORRA\nGIZONEK ERE BADITUZTE ARAZOAK PELBIS-ZORUAN, ETA SINTOMAK HOBETU DAITEZKE FISIOTERAPIAREN BIDEZ\nPelbis-zorua barrunbe abdominala inguratzen duten muskulu eta lotailuen multzoa da. Pelbis-organo guztiei (maskuria eta uretra, uteroa eta bagina eta ondestea) eusten diete, eta euren ohiko funtzionamendua ziurtatzen dute. Dinamikoa da eta gure mugimendura egokitzen da, baina beti tentsio egokiari eutsiz, organoei eusteko pelbisaren barruan. Pelbis-zorua ahultzen denean, pelbis-organoen funtzionamenduari eragin diezaioketen arazoak sortzen dira.\n2021 // 11 // 05 - EFEO\n“Fisioterapeuten Elkargoak” inbertsio-enpresa batekin sinatutako ustezko hitzarmenari buruzko informazioa jaso dugu. EFEOtik jakinarazten dizuegu ez dagoela akordiorik, eta datu gehiago biltzen saiatzen ari garela, hala badagokio, legezko neurri egokiak hartzeko.\n2021 // 10 // 22 - GIPUZKOA ETORKIZUNA ORAIN\nTICKETBAI: 6 HILABETETAN LUZATUKO DA BORANDATEZKO EPEA\nDerrigorrezko epea 2022ko uztailaren 1etik aurrera modu mailakatuan hasiko da\n2021 // 10 // 13 - EFEO-K PRENTSA AHORRA\nFISIOTERAPIA INBADITZAILEA: MINA ARINTZEKO ETA BIZI-KALITATEA HOBETZEKO ALIATUA\nFisioterapia inbaditzailea orratzak erabiltzean datza, larruazala gaindituz gorputzean eragile fisikoak aplikatzeko, baina farmakorik injektatu gabe. ATeknika, dirudienaren kontra, ez da mingarria, eta ondoez apur bat baino ez du sortzen.\n2021 // 10 // 01 - OSAKIDETZA\nLISTAS DE CONTRATACIÓN TEMPORAL 2021\nResolución 1227/2021, de 1 de cotubre, de la Directora General de Osakidetza - Servicio Vasco de Salud, por la que se reabre y amplia el plazo de inscripción en las Listas de Contratación Temporal 2021.\n2021 // 09 // 23 - OSAKIDETZA\n2021 // 09 // 23 - EFEO-K PRENTSA AHORRA\nFISIOTERAPIA AKTIBOAK ERABAT ALDA DEZAKE ZAHARTZE-PROZESUA\nBizi-ohitura osasungarriak izatea eta norberaren gaitasunetara egokitutako ariketa fisikoa egitea onuragarria da modu osasuntsuan zahartzeko. Hori horrela, adinean aurrera egin ahala, fisioterapiaren zeregina funtsezkoa da; izan ere, adinekoen gaitasun fisikoa hobetzen du eta minak eta gaixotasunak gainditzen laguntzen die.\n2021 // 09 // 14 - EFEO-K PRENTSA AHORRA\nFISIOTERAPIAK HEMOFILIA DUTEN PAZIENTEEN MINA ARINTZEN DU ETA EUREN BIZI-KALITATEA HOBETZEN DU\nEuskadiko Fisioterapeuten Elkargo Ofizialak (EFEO) ziurtatu duenez, tratamendu fisioterapeutikoak hemofilia duten pazienteen egoera fisikoa eta mugikortasuna hobetzen ditu, eta mina arintzen laguntzen die. Hemofilia gaixotasun arraro, kroniko eta hereditarioa da, eta Espainian 3.000 pertsona inguruk dute.\n2021 // 08 // 10 - EFEO-K PRENTSA AHORRA\n7 AHOLKU HAURDUNALDIAREN ETA EBAKUNTZAONDO OBSTETRIKOAREN OSTEAN RUNNINGARI BERRIZ EKITEKO\nEuskadiko Fisioterapeuten Elkargo Ofizialak (EFEO) haurdun geratu diren korrikalariei fisioterapeutaren kontsultara joatea gomendatzen die, gorputzak izango dituen aldaketa garrantzitsuak ezagutzeko eta haurdunaldian zehar gorputza runningera nola egokitu behar den jakiteko.\n2021 // 07 // 13 - EFEO-K PRENTSA AHORRA\nESTRESAK ETA ANTSIETATEAK HANDITU EGITEN DITU BARAILAKO MINA ETA HORTZ-KARRASKA: IKUSI NOLA ARINDU BRUXISMOA\nBruxismoa hortzak nahi gabe eta modu jarraian karraskatu eta estutzean datzan nahasmendu bat da, egunez zein gauez gertatu ohi dena eta hainbat ondorio sor ditzakeena: hortzetan kalteak, esmaltea higatzea, barailaren eremuan muskulu-mina eta buruko mina sarri izatea.\n2021 // 06 // 17 - EFEO-K PRENTSA AHORRA\nARIKETA TERAPEUTIKOEK AEAREN FASE GUZTIETAN GAIXOTASUNA PAIRATZEN DUTEN PERTSONEN AUTONOMIA AREAGOTZEN DUTE\nEuskadiko Fisioterapeuten Elkargo Ofizialak (EFEO) ziurtatu du Alboko Esklerosi Amiotrofikoaren (AEA) fase guztietan ariketa terapeutikoak planifikatzeak gaitz hori pairatzen duten pertsonen autonomia areagotzen duela eta gaixotasunari lotutako jarrerazko alterazioak eta minak arintzen dituela.\n2021 // 05 // 20 - MINISTERIO SANIDAD\nEl Ministerio de Sanidad finalmente permitirá vacunar voluntariamente con AstraZeneca a aquellas personas menores de 60 años que ya recibieron la primera dosis de esa vacuna.\n2021 // 05 // 11 - EFEO-K PRENTSA AHORRA\nCOVID-A PAIRATU DUTEN PERTSONEN BIRIKIEN FUNTZIOA HOBETZEKO ARNASKETA-ARIKETAK\nCovid 19aren ostean arnasa hartzen ikastea da Euskadiko Fisioterapeuten Elkargo Ofizialak (EFEO), Madril, Aragoi, Kantabria, Katalunia, Valentziako Erkidego, Galizia, Errioxa eta Nafarroako elkargoekin batera, maiatzeko "12 hilabete, 12 osasun-gomendio" kanpainaren bideo-gomendioan proposatzen duen helburua. Birika da gaixotasunak gehien kaltetzen duen organoetako bat, eta haren funtzioa murriztu egin daiteke. Hori dela eta, fisioterapeutek gomendatzen dute zenbait arnasketa-ariketa egitea, indarra eta erresistentzia handitzeko, arnasa hartzeko zailtasuna murrizteko, eta toraxaren malgutasuna eta mugikortasuna areagotzeko.\n2021 // 04 // 22 - PRESAZKO OHARRA\nOSASUN-KOLEKTIBOAREN TXERTAKETA BERRAKTIBATZEA\nAtsegin handiz jakinarazten dizugu gaur goizean Osasun Publikoaren eta Adikzioen Zuzendaritzak ofizialki konfirmatu digula oraindik txertoa jaso ez duten osasun-langileen txertaketa-kanpaina ez eteteari eta abian jarritako prozesuari berehala berriro ekiteari buruzko gure eskaera aintzat hartu dutela. Horrela, Eusko Jaurlaritzaren Osasun Sailak jasotako kexa ugariei erantzun die, eta joan den ostiralean jakinarazi ziguten programaren kautelazko etetea bertan behera utzi du.\n2021 // 04 // 19 - PRESAZKO OHARRA\nEZINBESTEKO KOLEKTIBOEN TXERTO ETENALDIA\nGaurko egunean, apirilak 19, Elkargo honek "erantsita datorren" Osasun Sailaren ohar informatiboa jaso du. Bertan ezinbesteko taldeen txertoaren etetea eta oraindik txertoa hartu ez duten talde horietako pertsonei, zita adinaren arabera dagokienean emango zaiela jakinarazten da.\n2021 // 03 // 10 - EFEO-K PRENTSA AHORRA\nTELELAN “ERAGINKORRA ETA OSASUNTSUA” LORTZEKO ATSEDENALDIAK PROGRAMATZEA ETA ARIKETA FISIKOA EGITEA GOMENDATZEN DUTE FISIOTERAPEUTEK\nCOVID 19ak sortutako osasun krisialdiaren ondorioz, gizartearen zati handi batek telelanera moldatu behar izan du oso denbora laburrean. Lan egiteko modu hori jarduera ekonomikoa mantendu eta bermatzeko irtenbide eraginkorra izan da.\n2021 // 02 // 27\nTXERTAKETA PROZESUA ABIAN JARRI DA\nTras muchas semanas de espera y con demasiados sinsabores de por medio, nos es grato informarte de que, desde el Departamento de Salud del Gobierno Vasco, se han puesto en contacto con nosotros, a última hora de la mañana de hoy, para solicitar formalmente nuestra colaboración en la coordinación y gestión de la recogida de datos de los/las profesionales de la Fisioterapia, colegiados/as y/o residentes en Euskadi, que deseéis vacunaros frente a la Covid-19. Su administración será gestionada, posteriormente, desde el SVS-Osakidetza.\n2021 // 01 // 26 - MINISTERIO DE SANIDAD, CONSUMO Y BIENESTAR SOCIAL\nAntolamendu Profesionaleko Zuzendariordetzak eskatuta, eta Osasun Profesionalen Estatuko Erregistroa (REPS) arautzen duen uztailaren 25eko 640/2014 Errege Dekretuaren 6. artikuluan ezarritakoaren arabera, Osasun Zentro, Zerbitzu eta Establezimenduen Erregistro Orokorrean (REGCESS) inskribatutako Osasun Zentro Pribatuak behartuta daude osasun-profesionalen datuak jakinaraztera.\n2021 // 01 // 26 - EFEO-K PRENTSA AHORRA\nEUSKADIKO FISIOTERAPEUTEN KOLEKTIBOARI ZUZENDUTAKO AINTZATESPENA ETA ZORION-AGURRAK COVID-19AREN AURREAN EGINDAKO LANAGATIK\nCOVID-19ak markatutako ezohiko testuinguru batean, Euskadiko Fisioterapeuten Elkargo Ofizialak (EFEO) erabaki du aurtengo “Euskadiko Fisioterapia Sarien” edizio berezia ospatzea, Euskadiko fisioterapeuta guztiak aintzatesteko, zoriontzeko eta eskerrak emateko pandemian egindako lan eredugarriagatik eta erakutsitako erantzukizunagatik.\n2021 // 01 // 12 - EFEO-K PRENTSA AHORRA\nPOSTURA-ALDAKETAK, JARDUERA FISIKOA ETA ARIKETA, SEDENTARISMOARI AURRE EGITEKO TANDEM "PERFEKTUA"\nEuskadiko Fisioterapeuten Elkargo Ofizialak (EFEO) ziurtatu du jarduera fisikoa eta ariketa terapeutikoa ezinbestekoak direla sedentarismoari aurre egiteko.


zkipster: Ekitaldi eta Jardunaldietarako Gonbidatuen Irtenbideak | Martech Zone\nzkipster: Ekitaldietarako eta Jardunaldietarako Gonbidatuen Zerrendarako Soluzioak\nOtsailak 13, otsaila 2014 Otsailak 13, otsaila 2014 Douglas Karr\nBeste arratsaldean ekitaldian sartu nintzen. Antolamendu tipikoa zen ... orri anitzeko inprimatutako parte-hartzaileen zerrendatik nire izena egiaztatzeko borrokan ari ziren administrazioko jende gutxi. Orrialde horretan minutu batzuk behar izanez gero, azkenean nire izena aurkitu eta egiaztatu egiten dute, gero elkarri esanez, guztiek egiaztatu ahal izan dezaten. Joaten naizen ekitaldi handiagoetan, check-inak alfabetizatuta daude ... eta K-ak beti dirudi lerro luzeenak direla! Alfabetoaren itsas bidaiaren amaierako jendea bertan.\nMaite dut munduan badagoela jendeak teknologiak erraz maneiatu ditzakeen arazoak direla uste dutenak. Jendea zkipster Hori egin zuen, tabletentzako eta smartphoneetarako hodei aplikazio bat eraikiz, gertaeretako langileek bertaratutakoak erraz topatu eta egiaztatzeko aukera izan dezaten. Jendea egiaztatzen duten guztiak automatikoki eguneratzen dira, guztiak aplikazio beretik ari baitira lanean.\nGainera, inposatzaileek zure gertaeretara sartzea saihesten laguntzen duen gehigarri funtzioa dute. Argazkiak zure parte-hartzaileen zerrendari atxikita daude, gertaeran sartu ahala egiaztatu ahal izateko. Halaber, sistemak alertak bidali ditzake VIP parte-hartzaileak iristen direnean. Ideia bikaina!\nTags: parte hartzaileen zerrendagonbidatuen zerrendazkipster\nZure bezeroek MAITE ZAITUZTE?\nEdukien marketinerako hazkundea


Zizarea erauzteko. Deia, Noticias de Bizkaia\nIGOR ESTANKONA - 2017(e)ko ekainaren 11a, igandea - 13:10etan eguneratua\nTitulua: ‘TXORIAK ETORTZEN EZ DIREN LEKUA’\nTRAIDOREA da burua, izan daiteke lagun itzela arazoak konpontzeko, izan daiteke bera arazo, bera mendera-tzaile, bera gu. Alaine Agirreren narratiba ezagutzen dutenentzat hura bezain bizia begitanduko zaio poemategi honen erritmoa. Hala ere, hau bestelakoa da: iluminatu egiten ditu izatearen putzu ilunak, bertatik ateratzen ditu, poesiarako, ospitale psikiatrikoko bizi-penak. Hamar asteko egonaldian ondua, testigan-tza gordina da liburu hau, bakarrizketa xamurra ere bai.\nAgirrek pentsamenduari lotutako literatura albo utzi eta irrazionaltasunaren poesia dakar Txoriak etor-tzen ez diren lekua harrigarri honetara. Agirrek giza infernuez ederto daki, eta zentro psikiatrikoko arau, giltza, ordutegi, ohitura, zaindari, bezeroen artean bera da beste bat, eta “nortasuna galtzen” zebileneko lekukotza estetikoa opatzen digu: “Idazten dut/ neure burua sartu dudan kartzela honetatik eskapa-tzeko/ idazten dut/ giltzaz itxitako gelak eta komunak eta armairuak irekitzeko/ idazten dut/ beti zarratuta dauden leihoetan zirrikitu bat zabaltzeko/ idazten dut/ ziega pareta-zuri hau urratzeko”.\nArgialdiak eta beheraldiak, Agirreren poemak dira botilako mezua itsasoaren erdian, jasotzen ditugunak emozio eta urduritasun puntu batez, ondo idatziak, uneka bikain idatziak, emozioz beteak, uneka gailenak. Dardarka jarriko zaitu. Anne Sextonek Sylvia Plath ezagutuko balu moduan ezagutu du oraingoan Agirrek bere burua, eta aurkeztu dio ospitale bat mikromundu bat dena bere baitan bildua eta kanpoko mundutik isolatua, non sitsaren hegaldia den, bere eskalan, heriotzaren hegazkada zabala: “Eta korridorea garbitzen ari den emakumea. Orain dela bost minutu lurrera bota dudan gonbitoa garbitu duena: Yolanda. Garbitzailea izateaz gain, hemen dagoen psikologorik onena. Komuna giltzaz ireki-tzen diguna txiza ala kaka egin beharrean gabiltzanean. Atea irekita, guri begira egoten dena, txiza edota kaka ez den beste ezer egin ez dezagun./ Geure buruaz beste, adibidez”.\nBadauka liburu honek zentzuari eusteko ahalegin itxura, zera izan edo hura izan zentzua deritzoguna. Sendategiko hamar asteko egonaldian zirriborroetatik eraikia, Txoriak etortzen ez diren lekua da testigan-tza bat idaztea debekaturik dagoen leku batekoa, esperientzian oinarritua, idazleak berak dionez “hain esperientzi gogorrak, eta beste ba-tzuk umorezkoak, eta beste batzuk hain dramatikoak zirenak ezen patetiko bihurtzen ziren”, eta haiei denei jarririk poema mozorroa hona hemen liburu bat edertasun hain gutxiko espazio hura eroangarri egiteko idatzia edo, esperantzaren bat asmatzeko idatzia edo.\nBereziki errebindikatu behar da Agirrek daukan estilo propioa, aurkikuntza eder bat aurtengo poesiaren panorama momentuz hits xamarrean. Rimbauden estiloko tximista ikaragarri hauek inarrosiko ditu, seguru, irakurle sentiberaren barruak. Eta hala ere ironiaz suabeturik datoz, biktimismoan jausi barik, literaturan ezarriz esanahiaren pisua. Halako batean Alainek dio, alderantziz ezarriz gauzen ordena: “Ezin idatzi, ezin sentitu”. Hemen idatzita aurkituko duzun mezu oro, beraz, banan-bana hausnartutakoa da;bizitza izpien dirdai poetikoa.


Egibide-Arriaga PAySS Proiektua – Zerbikas Fundazioa\nby Zerbikas in Esperientzia-bankua. Posted 26 maiatza, 2017\nProiektuaren deskribapen laburra:\nProiektuaren helburua Umandi eta Abetxuko ikastoletan euskara indartzea da Egibide Arriaga ikastetxeko DBH 4. mailako ikasleen kolaborazioari esker.\nEgibide Arriaga ikastetxean euskararekin zailtasunak bakarrik ez, jarrera arazoak ere dituztenek parte hartzen dute proiektuan, eta haien betebeharra, asteazkenero eta ostiralero Abetxuko eta Umandi ikastoletako ikasleekin talde interaktiboak sortzea da.\nHorretarako, Egibide Arriagako ikasleak beti binaka doaz eta ikastola bakoitzean izendatutako koordinatzailearekin harreman zuzena dute, horrek dakarren ardura bere gain hartuz.\nHala ere, ikastolekin kolaborazioa hasi aurretik, ikasleek formakuntza jaso izan dute Gasteizko Berritzegunearen eskutik euskararen erabileraren eta garrantziaren baita proiektuak dakarren arduraren inguruan.\nBerdinen arteko talde interaktiboak sortzeko aukera ematea eta horri esker irakaskuntza esanguratsuagoa bilakatzea.\nProiektua burutu ondoren:\nBehin ikastolekin kolaborazioa amaiturik, ebaluazioa bai ikastoletan baita Egibide Arriagan burutzeaz gain, Egibide Arriagako ikasleen gurasoekin ere burutu izan da.\nOrotara, oso balorazio positiboa egin izan dute proiektuan parte hartu izandako alderdi guztiek, eta Egibide Arriagako ikasleengan jarrera aldaketa nabarmendu nahi izan dute ikasketetan izandako hobekuntzarekin batera. Eskola porrota jasateko aukera handiak zituzten ikasleak izatetik, etorkizunean Haur Hezkuntzako goi mailako zikloa edo Magisteritza ikasteko gogoak dituzten ikasleak izatera igaro dira.\nProiektu hau burutu ahal izateko, oinarrizkoa izan da Egibide-Arriaga ikastetxearen, Umandi Ikastolaren, Abetxuko Ikastolaren baita Gasteizko Berritzegunearen arteko koordinazioa egotea.\nKokuk25 maiatza, 2017“Hesiak Saltatu” Kanpaina30 maiatza, 2017


LED lanparak: argiaren iraultza | Consumer\nLED lanparak: argiaren iraultza\nArgi zuri atsegina ematen duten, gutxi kontsumitzen duten eta urte askoan irauten duten LED diodoak dituzten lanparek goritasun-bonbilla ordezkatzeko balio dute.\nIrudia: Scott Akerman\nHerri-jakinduriak dio bonbillak urtu egiten direla, fabrikatzaile bati ez litzaiokeelako interesatzen betiereko bonbilla bat saltzea. Behin bakarrik salduko luke, jakina; zaharkitzapen programatua deitzen zaio horri. Hala ere, azken hamar urteotan LED lanparak sortu dira, argi argia ematen dutenak, ez dira berotzen, goritasun-bonbilla batek baino hogei aldiz gutxiago kontsumitzen dute eta urteak irauten dute. Baliteke laster gure etxeak argiztatzea, eta ia seguru, guk jakin gabe, gure etxetresna elektriko askotan izango direla, aparatu moderno askotan "standby" funtzioak betetzen baitituzte.\nLED argiek argi argia ematen dute, ez dira berotzen eta goritasun-bonbilla batek baino hogei aldiz gutxiago kontsumitzen dute\nPlastikoak agertu zirenean, etxeak laranja-koloreko altzari distiratsuez bete ziren, eta gaur egun ere modan daude. Bestalde, bonbilla halogenoek, txikiek eta oso distiratsuek aldatu egin zuten lanparen forma, eta sabaian sartuta zeuden foku halogenoen instalazioa bihurtu zuten manitentzako lehen brikolaje-lana. Zer espero dezakegu datozen urteetan etengailu bat sakatzen dugunean? Lanpara txikiagoak, distiratsuagoak eta ekologikoagoak. Etorkizuna, barnealdeko dekoratzaileek diotenez, LED da.\nLED diodoak: nola funtzionatzen dute?\nAlbert Einsteinek 1921ean Fisikako Nobel saria jaso zuenean, ez zen erlatibitatearen teoriagatik izan, itxuraz apalagoa zen azterketa batengatik baizik: efektu fotoelektrikoa. Einsteinek deskribatu zuenez, zenbait materialek, korronte elektrikoa jasatean, argia igortzen dute. Efektu fotoelektrikoaren bidez sortutako argiak maiztasun jakin bat du (hau da, kolore bakarrekoa), material motaren araberakoa. Kontrako efektua ere bada, panel fotovoltaikoek argitan jartzean elektrizitatea sortzen baitute.\nLED diodoak hirurogeiko hamarkadatik ezagutzen dira. Tresna elektroniko guztietan dauden pilotu gorri eta berdeak dira. LED diodo baten plastikozko txanoaren barruan material erdieroale bat dago. Korronte elektriko txiki bat aplikatzen denean, argia igortzen du, berorik sortu gabe eta kolore jakin batekin. Kolorea ikusezina ere izan daiteke giza begiarentzat; adibidez, telebistaren urrutiko agintean dauden LED infragorriak.\nGaldera urdin bat\nLED diodoak hain zaharrak badira, zergatik ez dira lehenago zabaldu? Arazoa, hain zuzen, kolorea da. Diodo gorri eta berdeak oso erraz eta merkeak ziren, baina urdinak ez. Dena aldatu zen 1993an, Shuji Nakamura ikertzaileak bi konposatu zituen fabrikazio-prozesu merkeago bat aurkitu zuenean: Galio nitruroa eta indiar nitruroa, gaur egun erabiltzen direnak.\nArgi zuria lortzeko, zati berdinetan nahasi behar dira argi gorria, berdea eta urdina. Esperimentu bat egin daiteke: ordenagailuaren pantailaren zati zuri bat hurbiletik begiratu eta kolore hauetako puntu txikiz osatuta dagoela egiaztatu. Urruntzean, kolore zuria ikusten da.\nLED urdinak aurkitzeak etxeko argiztapenerako atea zabaldu zuen: ordenagailu-pantaila arinagoak eta diskoteka-argi ikusgarriagoak, edozein kolore har dezaketenak eta PC batekin kontrola daitezkeenak, eta etxetresna elektrikoetan, “tuneatutako” autoetan eta seriean fabrikatutako motozikletetan, Peugeot-en kasu, pilotu urdinez hornitua.\nLED diodoen abantailak\nTamaina: argitasun berean, LED diodo batek goritasun-bonbilla batek baino leku gutxiago hartzen du.\nArgitasuna: LED diodoak bonbilla bat baino distiratsuagoak dira eta, gainera, argia ez da puntu batean kontzentratzen (bonbillaren harizpia bezala), baizik eta diodo guztiak berdin egiten du distira.\nIraupena: LED diodo batek 50.000 ordu iraun dezake, hau da, sei urte piztuta modu konstantean. Bonbilla gori bat baino 50 aldiz gehiago da hori.\nKontsumoa: bonbillen ordez LED diodoak erabiltzen dituen semaforo batek 10 aldiz gutxiago kontsumituko du argitasun berarekin.\nLED diodoak, garatzeko bidean\nAbantaila guztiak izanda ere, oraindik ez daude prest erdi mailako kontsumitzailearengana iristeko. Argi zuriko LED diodoak, berez, diodo urdinak dira, argi horia sortzen duen fosforozko estaldura dutenak. Horiaren eta urdinaren baturak argi zurixka sortzen du, batzuetan ilargi-argia, eta LED linternetan erabiltzen da.\nHorrelako LED diodoak garestiak dira oraindik. 3W-eko lanparek, 40 W-eko bonbilla baten ordez, 65 euro inguru balio dute. Kontsumoan eta iraupenean aurreztea ez da nahikoa kontsumitzaileak haien alde egiteko. Ez da hala gertatzen beste aplikazio batzuetan, non iraupena eta kontsumoa faktore garrantzitsuak baitira, hala nola semaforoak, hegazkinen argiztapena edo arrisku-kiroletan erabiltzen diren linternak (adibidez, goi-mendian, espeleologian eta beste batzuetan), non, oraingoz, argiztapen-teknologia hori izan baita merkatu nagusietako bat.\nBestalde, argi publikoetan Led argiak erabiltzeak zalantza handiak sortzen dizkie ingurumeneko aditu batzuei, argiaren kutsadura-ahalmenagatik, batez ere kolore zuriaren atalasean, animalia-espezie batzuetan duen eraginagatik eta larruazalean melanina ekoiztean mota horretako argiek eragiten dituzten inhibizioengatik, tumoreen eta erreduren aurkako babes naturalagatik.\ndiodoak iluminación semiconductores-eu Led-eu


Lan-baldintzak Mercadonan - Mercadona\n2017ko apirilaren 21a\nLanpostu egonkor eta kalitatezkoak eskaintzeagatik nabarmentzen dira Mercadonaren lan-baldintzak.\nBere langileak asebete nahi ditu konpainiak bere Giza Baliabideen politikaren eskutik, formakuntza, igoera eta ekitatea sustatzeagatik aintzatetsia, beste balio batzuen artean.\nGarrantzi handiko aktiboa da Mercadonako langilea. Beren “Nagusiak” (bezeroak) zerbitzu bikain batez asebete ditzaten, asebeterik egon behar dira Mercadonako langileak beraiek ere. Horrenbestez, bere langile talde osoaren garapen pertsonal zein profesionala sustatzeko lan egiten du Mercadonak, lidergoan oinarritu, eta esfortzua, erantzukizuna, elkarrekiko konpromisoa eta etengabeko hobekuntzaren alde apustu egiten duen enpresa kultura bat ardatz duela.\nMotibazio, konpromiso eta bikaintasun maila hauek Mercadona proiektua osatzen duten pertsona guztiengan erdiesteko, “jaso ahal izateko aurretik eman egin behar dela” dioen egi unibertsalean oinarritzen den Giza Baliabideen politika darabil konpainiak. Balio multzo bat jartzen du honela bere 79.000 langileen eskuetan, eta hauek beren konpromiso eta esfortzuaz itzuli egiten diote egunero.\nHauek dira Mercadonaren langileek dituzten baldintza nagusiak.\nEgonkortasuna: Mercadonak enplegu egonkor eta kalitatezkoa eskaintzen du. Gure langile taldeak kontratu mugagabeak ditu, eta sektorearen batezbestekoaren gainetik dauden soldatak.\nOrdainketa: Norbanakoen merituak eta esfortzua aintzatesten ditu Mercadonak, eta langile taldearekin partekatzen ditu urtean zehar jasotako irabaziak. 2017an, hain zuzen ere, aurreko urteko mozkinaren %25 partekatu du. Mercadonako langileei aplikatzen zaien ordainketa politikak, gainera, soldata igoerak aurreikusten ditu mailaketaren urrats bakoitza (antzinatasun urtea) egitearekin batera, erantzukizun postu bakoitzean bost soldata-maila ere badaudelarik.\nBerdintasuna eta ekitatea: Mercadonan ez dugu bereizketarik egiten sexu, adin edo beste inolako egoerarengatik, eta tolerantziaren, berdintasunaren eta aniztasunaren balioak sustatzen ditugu. Horren adibide da “erantzukizun bera, soldata bera” dioen araua. Berdintasun Plan bat ere badugu, ekitatearen printzipioan oinarritua.\nFormakuntza eta Sustapena: Mercadonak baliabide ugari bideratzen ditu bere langileak formatzeko. Eta formakuntzaz gain, barne sustapenerako aukerak ere bultzatzen ditu.\nBateragarritasuna: Mercadonak bere langileek dituzten eginkizun pertsonal eta profesionalen artean oreka lor dezatela bilatzen du, lidergoaren bitartez. Beste neurri batzuen artean, ordutegien plangintza sustatzen du, langileak ordutegi jakin bat izan dezan. Zenbait bloke logistikok dituzten Haurrentzako Zentroak dira beste adibideetako bat, edo amatasun baja hilabete batez luzatzeko aukera eman izana.\nGardentasuna eta Parte-hartzea: Mercadonak bere helburuak eta enpresa informazioa partekatzen ditu bere baitan, eta langileekiko elkarrizketa eta haien parte-hartzea sustatzen ditu talentua garatzeko giltzarri gisa.\nAzken buruan, lanpostu egonkor eta kalitatezkoak eskaintzearen alde apustu egiten duen Giza Baliabide eredua du Mercadonak, formakuntzaren eta barne sustapenaren bidetik abiatzen delarik, beste balio batzuen artean.\nHorren emaitza dugu bere langile taldea: motibazio handikoa, eta, elkarrekin egindako proiektuaren helburuak lortze aldera, konpainiaren ikuspegiarekin lerratua.\nEnrique, Mercadonako langilea Algeciras-eko supermerkatuan, Cádizen.\nMercadonaren lan-baldintzek jaso dituzten aintzatespenak\nNazio Batuen menpe dagoen Nazioarteko Lan Erakundeak (NLE), bere “Enplegu Atipikoa Munduan” txostenean, berriki aintzatetsi du Mercadonak egiten duen Giza Baliabideen kudeaketa konpainiaren lehiakortasun estrategiaren giltzarrietako bat dela. NLEaren aburuz, Mercadonak enplegu egonkor eta kalitatezkoaren alde egiten duen apustua, nahiz formakuntzan eta langileekin mozkinak elkarbanatzen egiten duen esfortzua, bere Giza Baliabideen politikaren arrakastaren atzean dauden faktoreak dira. Mercadona, bestetik, Banaketaren sektoreko lehen enpresa da Merco Talento rankingean, eta “Lan egiteko enpresa zoriontsuenak” izeneko Adecco Inkestak egindakoan.\nMercadonaren lan-baldintzei buruz gehiago jakiteko, gure web-orriko “Langilea” atala bisitatzea gomendatzen dugu, edo gure Urteko Memoria deskargatzea. Mercadonaren lan eskaintzak kontsultatzeko gure webeko “Enplegua” atalera joatea gomendatzen dugu.\nGoiburuko argazkia: Lourdes, Mercadonako langilea, Valdemoro Sur supermerkatuan, Valdemoron, Madril.\nHaurtzaindegia, Mercadonako langileen kontziliaziorako balio erantsia


Bilbo alerta laranjan euri-jasengatik - Bilbo - Uriola.eus\nuriola.eus 2019-01-23 10:29\n24 orduan 80 litro metro koadro bota dezake gaur Bilbon. Gainera, litekeena da euriekin batera sartaldeko haize-bolada zakarrak ere ibiltzea, 80 km/h artekoak haize-babesetan, eta 100 km/h artekoak haize-begietan.\nEgoera horren ondorioz gerta litezkeen kalteak minimizatzeko, Bilboko Udalaren Obra, Zerbitzu, Hiri Eraberritze eta Espazio Publikoaren Sailak, Babes Zibilarekin batera, Uriko urak biltzeko sistemak eta estolderiak aztertu ditu, arreta berezia jarriz uholde-arrisku handiena duten guneei eta ibaitik gertuen diren guneei.\nBilboko Udalak herritarrei eskatzen die egon daitezela adi hedabideek zer esaten duten jakiteko, ibilgailuak lekuz aldatu beharra gertatuko balitz ere edo erreka inguruko lekuetan eraikinak hustu behar izanez gero ere, eta ezar ditzala kasu horietan ohikoak izaten diren autobabes-neurriak. Bestetik, euri-jasen ondorioz, mendi-magaletan lur-irristatzeak ere gerta daitezkeela gogoratu du. Gaur gauean, adibidez, ibaiak gainezka egin du Elorrietan eta Zorotzaurren.


Azken berriak: Mendekotasunaren Prestazioen erreforma Gipuzkoan. Aurrerabidea edo atzerakada? — elkartu\nProposatzen diren zenbatekoak aztertuta, atzerapen nabarmena ikusten da familia zaintzetan, izan ere onuradun askok murriztuta ikusiko bait dute euren hilabeteroko zenbatekoa. Kontuan hartuta mendekotasunaren prestazioen gehienezko zenbatekoek mendekotasun egoeran dauden pertsonen arretak sortzen dituen gastuen zati txiki bati besterik ez diotela ematen erantzuna, onartezina da hauen baldintza ekonomikoetan atzerapena dakarren neurri hau, are gehiago mendekotasun egoeraren gradu haundienetan dauden pertsonen kasuan.\nMendekotasun egoeran, baliaezintasun handiko pentsioa edo beste pertsona baten laguntza beharra aitortura duena, edota %65 baino gehiagoko desgaitasun gradua duten pertsonei zaintzaile izateko aukera eragozten zaie; elkartu ren ustez, desgaitasuna edo mendekotasun egoeran dauden pertsonekiko diskriminazio kasu larri baten aurrean aurkitzen gara, desgaitasuna duten pertsonen eskubideak aitortu eta arautzen dituen legedia urratuz.\nFamilia inguruneko zaintzaileei formazioa eskatzeak, ematen ari den arretaren konpromisua, ardura eta kalitatea errekonozitu baino, baldintzatasunean sakontzea eta profesionalak ez diren zaintzak zalantzan jartzea ekartzen du, jakinda gainera gehien bat emakumeek gauzatutako eginkizuna dela. Halaber, baldintza hau profesionalak ez diren zaintzaileen eskubideen atzerapen prozesuan kokatzen da, eta berez 85/2015 Dekretuak, urriaren 6koa, Gizarte Zerbitzuen Euskal Sistemaren prestazio eta zerbitzuen zorroari buruzkoa, aitortzen duen eskubide bat betebehar bihurtzen du. Zaintza profesionala sustatzeko neurriak beharrezkoa izanik, hauek ezin dira familia inguruneko zaintzen aurka egin, izan ere familia da Gipuzkoan mendekotasun egoerari aurre egiten dion instituzio nagusia.\nJasotako zaintzen kalitatea ziurtatzeko aldizkako jarraipena egiteko betebeharrari dagokionez, etxean jasotako ikustaldia barne, elkartu k desadostasuna agertzen du familia inguruneko zein laguntzaile pertsonalaren zaintzen kalitatea zalantzan jartzen laguntzen duen neurri honekin. Zentzu honetan, Euskal Gizarte Zerbitzuen Sistemaren barne egiaztapen, jarraipen eta ikuskapen tresna egokiakba daude jadanik funtzio hori betetzeko, eta ondorioz ez da beharezkoa ikusten mendekotasunaren prestazio ekonomikoak arautzen dituen Foru Dekretuan txertatzea betebehar bezala.\nelkartuk iritzi eta gogoeta hauek, beste ekarpen batzuekin batera, 2006ko abenduaren 14ko 39/2006 Legeak, mendekotasun egoeran dauden pertsonen autonomia pertsonala eta zainketa sustatzekoak, ezarritako prestazio ekonomikoak arautzen dituen Foru Dekretuaren aurretiazko kontsultan azaldu zituen.\nAzken finean, kezka haundiz ikusten dugu mendekotasun egoeran dauden pertsonen eskubide eta bizi kalitatean oinarritutako ikuspegi baten bidez baino, ikuspegi administratibo batetik egindako arau aldaketa hau. Eta elkartu k berretsi egiten du desgaitasuna duten pertsonen eta/edo mendekotasun egoeran dauden pertsonen eskubideak defendatzeko konpromisoa, elkarte mugimenduaren eta desgaitasuna duten pertsonen aldarrikapen lanaren emaitza diren eskubide gizabanako eta kolektiboak burutuz.


Free chat Feira de Santana. Ausazko arrotz doan txateatu berehala Feira de Santana tik.\nFree chat Feira de Santana\nOngi etorri Chatroulette Feira de SantanaEdozein lekutan, munduko pertsona aleatory bat konektatzeko. Chatroulette Feira de Santana dezakezu honako aukeren artean aukeratu:- Guztiak pertsona mota Feira de Santana doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nFeira de Santana hirien zerrenda:


Pandemiei aurre egiteko nazioarteko itun bat nahi du OMEk\nAldaera berriaren lehen kasuak agertu dira Frantzian eta Espainian. Aldaera berriaren aurkako «erantzun azkarra» eskatu dute G7ko kideek. OMEk, berriz, kritikatu egin du mugak itxi eta hegaldiak eten izana, baina, aldi berean, osasun neurriak zorrozteko eskatu du.\nIranek eta AEBek elkarrizketak hasi dituzte berriz, itun nuklearra salbatzeko\nZeharkako negoziazioari ekin diote Vienan, bost hilabeteko etenaren ostean. Teheranek bermeak eskatu dizkio Washingtoni, eta Etxe Zuriak ohartarazi dio agortzen ari dela akordio bat lortzeko denbora.\nXiomara Castro ezkertiarrak irabazi ditu Hondurasko presidentetzarako bozak, lehen emaitzen arabera\nBotoen %55,44 eskuratu ditu Libre alderdiko zerrendaburuak. Datuak berretsiz gero, Castro izango da Hondurasko lehen presidentea. Bigarren tokian geratu da Nasry Asfura, hautagai ofizialista.\nPresoen harrerak «era pribatuan» jasotzeko nahia agertu du EPPK-k\nAlejandro Toquero, Tuterako alkatea: «Hemen inork ez du hitz egiten euskaraz; ez da sekulan egin»


Gora Munduko Aldeaquemada guztiak! - - Alea.eus\nGora Munduko Aldeaquemada guztiak!\nSanti Hernando 2020-05-03 11:14\nArg: Siente Andalucía\nApirileko Laudioko Udaleko osoko bilkura telematikoan Aldeaquemada eta Laudio udalerrien arteko senidetzea erabaki zen. Penarik eta loriarik gabeko osoko bilkura bat izan zen, publikorik gabekoa, 17 zinegotzi eta idazkaria, udal gobernu taldeak gaia gaiordenean presaka eta korrika sartu zuen. Proposamena alkatetzak eraman zuen Andaluziako etxea sortu zuteneko 50. urtemuga dela eta pertsona batzuk egindako ekimen bezala.\nLaudioko EHBilduk gaia hurrengo osoko bilkura presentzial batera eramatea defendatu genuen, hau bezalako erabaki bat osoko bilkura jendetsu batean, herriaren parte-hartzearekin, proposamena egiten dutenen ahotsarekin, era alaitsu batez, sentimenduarekin eta konpartitua hartu behar delako, txalo zaparrada batez bukatzeko, eta jarraian ospatzera joateko gogoarekin. Aldiz, erabakia era burokratiko batez hartu zen, presarekin, eta publiko eta sentimendu gabe. Guk hau dela eta abstentzio kritikoa bozkatu genuen.\nLaudion Aldeaquemada da biztanleriaren arbasoen jatorriaren arabera hirugarren herria, Laudio bera eta Orozkoren atzean.\nNi 1963an Aretan jaio nintzen, nire ama erditzera Bilbora eraman bazuten ere. Nire yayo-yaya Aretara etorri ziren Francoren estatu-kolpea baino lehenago. Nire ama Aretan jaiotakoa da eta nire aita Ollaurin, bere anaia bat Aretan jaio bazen ere. Ni migrateen hirugarren belaunaldiko laudioarra naiz, eta inoiz "maqueto" deitu didate, aipatu nahi ez dudan alderdi bateko militanteren batek.\nJaio nintzen garaian Laudion hazkunde demografiko ikaragarria egon zen migrazioari esker, 1960tik (7.000 biztanle) 1980ra (21.000 biztanle) Laudioko biztanleria hirukoiztu egin zen. Garai haietan Aldeaquemadatik, eta Aldeaquemada bezalako Iberiar penintsulako zenbait herritatik jende asko etorri zen Laudiora, bere herrietan diktadura faxistaren ondorioz pairatzen zituzten behar sozial larriak gainditzeko asmoz. Laudiora patuak ekarri zituen. Garai biziak, borrokalariak eta kultur aniztasun handikoak ziren.\nDiktadore faxista 1975eko azaroaren 20an hil zen, ni "escuela nacional"-ean nengoen. Kide baten urtebetetzea zen eta hori ospatzeko ekarri zituen karameluak leihotik bota zituen jolastokian geunden guztion pozerako. "Escuela nacional"-ean oporrak heltzen zirenean bi talde sortzen ziren, bat herria genuenona eta beste talde bat herria ez zutenena. "Escuela nacional"-ak bere helburuen artean ez zuen gu euskalduntzea, eta nire amaren "astunkeria"-ri esker AEKn hasi nintzen eta testu hau euskaraz sortzen ari naiz, nire bizitza gehiena euskaraz izanik bere esparru guztietan. Aurretik etorritako askok ahalegin itzela egin zuten euren seme-alabek euskararen herrian –Euskal Herrian– euskaraz bizi ahal izateko eta gure kulturan sustraitzeko. Neuk ere gazte-gazterik argi izan nuen euskararen herrian euskara ezinbesteko nuela eta horretarako etxekoen babesa izan nuen. Aldeaquemadakoek egin zuten moduan, gaur egun ere, Fatimetu, Ibrahim edo Amina Laudiora etorri dira bizimodu duin baten bila, eta euren seme-alabak ere gurean ari dira sustraitzen, gurasoen babesarekin eta denek ikusi dute etxekoen sustraiak baztertu barik, euskararen herriko parte direla.\nGero, PSOE-ren eskutik, ERREKONBERTSIOA heldu zen. Batzuk inoiz bere herrian itxi ez zuten etxera bueltatu ziren; beste batzuk geratu ziren. Aldeaquemadan, Iberiar peninsulako beste zenbait herritan bezala, badaude zenbait pertsona Laudion bizi edota jaio izan direnak.\nLaudio eta Aldeaquemadaren arteko senidetzeak balio behar du migrazio egoeratik pasatu diren pertsona guztien senidetze bezala, bai Iberiar peninsulatik etorritakoentzat, bai azkenenko hamarkadetan bezala ondoko estatuetatik edota beste kontinentetatik etorri eta etortzen ari direnentzat.\n*Santi Hernado Saez, Nines eta Riojaren semea, EHBilduko zinegotzia


Hala ere, toki itxietan musukoa erabiltzen segitzea gomendatu du eta, aldaera gogorrago bat zabalduz gero, neurri murriztaileak berriro ezarriko dituela ohartarazi du.\nBoris Johnson lehen ministro britainiarra. Artxiboko argazkia: EFE\nBoris Johnson lehen ministro britainiarrak baieztatu du uztailaren 19an kenduko dituztela covid-19aren aurkako murrizketak Ingalaterran, aurreikusita zegoen moduan. Hala ere, herritarrei arduraz jokatzeko eskatu die eta musukoa erabiltzen jarraitzeko gomendioa egin du.\nHorrenbestez, uztailaren 19tik aurrera klubak eta diskotekak berriro irekiko dituzte; ez da edukiera-mugarik egongo antzokietan, zinemetan edo bestelako establezimenduetan, ezta aire librean ere; musukoa erabiltzea ez da nahitaezkoa izango; pertsonen arteko segurtasun-tartea mantentzea ez da derrigorra izango; eta telelanean jarraitzeko aukera enpresa bakoitzaren esku egongo da.\nJohnsonek agerraldia egin du arratsalde honetan, urtarrilean ezarri zuten hirugarren konfinamenduarekin indarrean jarritako neurri murriztaileak kenduko dituztela ofizialki iragartzeko. Edonola ere, herritarren bizimodua lehengoa izango dela adierazi du, "birusa oraindik ez baita desagertu".\nUdan eta eskolak itxita daudela baliatuta, deseskalatzea orain gauzatzea erabaki ona dela esan du, txertaketa kanpainak kutsatzeen hedapena geldituko duela ziurtatuta.\nHala eta guztiz ere, arduraz jokatzeko deia egin die herritarrei eta toki itxietan -antzokietan edo garraioan, esaterako- musukoa erabiltzea gomendatu du eta ekitaldi handiak antolatzen dituzten enpresek txertaketa ziurtagiriak eskatu beharko lituzketela iritzi dio.\nNazioarteko bidaien kasuan, segurtasun kontrolak mantenduko dituztela esan du, eta ohartarazi du aldaera gogorrago bat zabalduz gero, neurri murriztaileak berriro ezarriko dituela.


Koronabirusaren aurkako neurriak hizkuntza gutxituetan komunikatzeko Europako Kontseiluaren gomendioarekin bat egin du Kontseiluak | Kontseilua\nEuropako Kontseiluko Adituen Batzordeak ohartarazi du herrialdeek ez dituztela sistematikoki partekatu koronabirusaren inguruko informazio eta jarraibideak Estatuko hizkuntza ofiziala ez den beste hizkuntzetan. Hala jakinarazi die ohar bidez Europako Kontseiluko Estatu kideei. Are gehiago, Batzordeak adierazi du gomendioak hizkuntza horietan komunikatzea oso garrantzitsua dela <<eskualdeetako edo eremu urriko hizkuntzetako hiztunen ongizaterako>>.\nPaul Bilbao Euskararen Gizarte Erakundeen Kontseiluko idazkari nagusiaren arabera txalotzekoa da Europako Kontseilutik etorritako gomendioa. Izan ere, <<horrelako egoera batean herritarrei helarazi beharreko mezu, ohar eta gomendio guztietan oinarrizkoa da eskubideen bermea egikaritzea. Eta, gurean ere ohartzen ari gara hainbat administraziotatik euskaldunon eskubideei muzin egiten ari zaiela>>.\nKontseiluko eledunak adierazi du, Hego Euskal Herriari dagokionez, Eskualdeetako edo Gutxiengoen Hizkuntzen Europako Gutuna berretsi zuela Espainiak, eta ondorioz, Estatuak herritarrei begirako informazio guztia Estatukoa ez beste hizkuntza ofizialetan helarazi beharko lukeela. <<Gogoratu behar dugu oinarrizko eskubidea den osasun-asistentzia jokoan dagoela, eta beraz, botere publikoek arreta are handiagoa jarri beharko lukete>>, adierazi du Bilbaok.\nHorretaz gain, Europako Kontseiluak kezka agertu du Estatu batzuek sareko irakaskuntzara edo telebistaren bidezko irakaskuntzara jo dutenean, irakaskuntza hizkuntzara edo hizkuntza ofizialetara mugatzen dutelako, hezkuntza eskualdeetako edo eremu urriko hizkuntzetan jaso ohi duten ikasleen beharrak kontuan hartu gabe. Ikuspegi hori Gutuneko konpromisoen aurkakotzat ez ezik diskriminatzailetzat ere jo daiteke. <<Gurean, Espainiako telebista publikoak hartu du bide hori, eta gaztelania ez beste hizkuntzei ez die inolako tokirik egin>>, gaineratu du Bilbaok.\nGauzak horrela, Kontseiluak Europako Adituen Batzordeak egindako eskaera zabaltzeko konpromisoa hartu du: <<Batzordeak gonbita egin nahi izan die Estatuei salbuespenezko osasun krisi honi aurre egiteko politika eta jarraibide berriak prestatzerakoan gurea bezalako hizkuntzak (eta hiztunak) kontuan hartzeko; eta geuri badagokigu gomendio hauek publiko egin eta botere publikoei helaraztea>> azaldu du Kontseiluko eledunak.\nHizkuntz Eskubideen Behatokiak herritarren hizkuntza eskubideen urraketen inguruko kexa gehiago jaso ditu. Agurne Gaubeka zuzendariaren arabera, azken egunotako krisi egoera honetan gora egin baitu euskaldunekiko axolababekeriak: <<Hainbat esparrutan gertatzen ari dira urraketak, osasunaren eremuan informazioa gaztelania hutsean jasotzea, segurtasun-indarrek herritarrak gaztelaniaz egitera behartzea, langileentzako oharrak gaztelania hutsean, administrazio publikoetako departamentu batzuetatik mezuak gaztelania hutsean… Azpimarratzekoa ere bada justizia administraziotik abokatuen elkargoetara iristen ari diren zirkularrak gaztelania hutsean daudela. Askotariko kexak izan dira, baina ondorio bakarra: herritarrei ez zaie informazioa euskaraz helarazten>>.


Llanteno, arte eskulanen artean - Aiaraldea - Alea.eus\nLlanteno, arte eskulanen artean\nEstitxu Ugarte Lz. de Arkaute 2019-06-02 06:00\nBeste 23 herrirekin batera osatzen du Llantenok Aiara udalerria.\nBertako biztanleak baserrietan sakabanaturik bizi dira. Baratza, laboreak, ganadua eta baso-ustiapen txikiak dira herriko ondare ekonomiko nagusiak, baina biztanle askok ere Laudioko eta Amurrioko industrian eta zerbitzuetan lan egiten dute. 332 hektarea herri-lur ditu Llantenok eta gehienak baso ustiapenera zuzendurik daude.\nLlantenoko bailaratik iragaten da Ibalzibar ibaia, eta paraleloan doa A-3634 errepidea. Herriko mendirik garrantzitsuena Idubaltza da, 691 metro dituena.\nOndare arkitektonikoari dagokionez, gainerako Aiaraldeko beste herri txikietan bezala, dorretxe ederrak gordetzen ditu Llantenok. Kasu honetan, bi dorretxe nagusi daude herrian, Uretakoa eta Zubietekoa; halaber, monumentu bezala katalogatuta dago La Mota auzoko Indianoaren Etxea. Uretako dorretxea XV. edo XVI. mendekoa da, eta bi sarrera ditu fatxada nagusian erdi-puntuko arkuekin. Gaur egun baserri bat da. Ondo gorde da, berriz, Zubieteko dorretxea. 2011. urtean Ondare Babesa enpresak indusketa arkeologikoa egin zuen han.\nLan horietan berretsi zuten XV. mendean Fortun Murgak eraiki zuen jatorrizko dorrea dela, nahiz eta XVII. mendean eraberritze handia egin zuten; besteak beste, harrizko eskailera bat eraiki zuten barruan. Dena den, babes-egitura mantendu du dorreak.\nGordetzen duen ondareaz gainera, eskualdeko erreferentzia artistikoetako bat izateko bokazioarekin sortutako Arte Eskola dute Llantenon. Honetan zeramika, marrazketa, egur taila eta pintura tailerrak eskaintzen dituzte. Arte Eskola, baina, inguruko herritarren topagune ere bada, eta urtean zehar hainbat hitzaldi eta jarduera programatzen dituzte bertan.\n1969. urtean itxi zuten gaur Arte Eskola okupatzen duen herriko eskolen eraikina, eta Artziniegara eraman zituzten umeak. Gero, 1986. urtean, herriko kultura elkarteen topaleku bilakatu zen XIX. mendearen hasieran eraikitako eskola neoklasiko zaharra.\nBiztanleak: 101 (2018ko Eustaten datuen arabera).\nBitxikeria: Arabako kanposanturik ederrenen artean dago Llantenokoa; Murga familiaren mausoleo neogotikoa nabarmentzen da.\nKultura Aiaraldea Aiara


Ermua Antzokiak urteko azken filmak eskainiko ditu - Deia\nErmua Antzokiak urteko azken filmak eskainiko ditu\ndeia.eus 27.12.2020 | 14:09\nERMUA. 2020 amaitzear da, eta horrekin batera Ermua Antzokiak kulturaren sektorearentzat hain txarra izan den urte honetako azken zinema saioak eskainiko ditu asteburu honetan zehar. Hala, larunbatetik asteartera bitartean, zinema komertziala izango da protagonista nagusia.\nLarunbatean, hilak 26, Isabel Coixet zuzendariaren 'Nieva en Benidorm' thrillerra ikusi ahal izango dugu. Emanaldia arratsaldeko 7etan izango da, bi ordu pasatxo iraungo du eta 12 urtetik gorako ikusleentzat gomendatua dago. Gidoia ere Coixet berarena da eta erretiroa hartu aurretik Benidormera anaia ikustera doan gizon bakarti baten istorioa kontatzen du. Iristean, ez du bere anaia aurkitzen, baina bai bere bizitzari buruzko ezustekoak. Asteartean, hilak 28, arratsaldeko 7etan ere ikusi ahal izango dugu zinta hau.\nBigarren proposamen komertziala Robert Zemeckis zuzendariaren 'Brujas' izenburuko film estatubatuarra da. Igandean -27an- eta asteartean -29an- beste estreinaldi bat ikusi ahal izango dugu, bi kasuetan arratsaldeko 7etan. Generoari dagokionea beldurrezko, sorginkeriazko eta fantasiazko filma da, 100 minutu irauten duena. Mundu errealean, sorginak benetakoak dira, gure artean existitzen dira eta bizi dira. Baina ez dira, ezta gutxiagorik ere, ematen dutena, eta horiek antzemateko oso modu zehatz eta baliagarriak daude. Bestela, esan diezaiotela istorio honetako protagonista txikiari.\nAzkenik, igandean ere, arratsaldeko 5etan, Brenda Chapman zuzendariaren 'Erase una vez' ikusteko aukera izango dugu. Angelina Jolie aktorea protagonista duen abentura fantastikoen beste film bat da. Familia kide guztiarentzako aproposa.\nLau film proiektatuko dira asteburu honetan Ermua Antzokian.\nErmua Antzokiak 15 film eta estreinaldi berri eskainiko ditu abenduan.


Juan Luis Moraza / Eskultorea - Elkarrizketa - Euskonews\nJuan Luis Moraza (Gasteiz, 1960)\nBanakako hainbat erakusketa garrantzitsu egin ditu eta taldekako mostra askotan hartu du parte, mundu osoko galeria eta museo garrantzitsuetan, 1980tik. Banakako lanetan, azpimarratzekoak dira, besteak beste, erakusketa hauek: Repercusiones (Trayecto, Gasteiz, 2007), S¡ (Elba Benitez, Madril, 2004), Plata, Madril (2003); Interpasividad, Koldo Mitxelena, Donostia (1999); NAS Donostia, DV Galeria, (1998); Anesteticas. Algologos, Arte Modernoaren Andaluziako Zentroa, Sevilla (1998). Taldekako erakusketetan, berriz; Bida, Valentzia (2001); Arte español para fin de siglo, Bartzelona (1997); Mais tempo menos historia, Oporto (1996); Cocido y crudo, Madril (1994); Lux Europae, Edimburgo (1992); El sueño imperativo, Madril (1991). Espainiaren ordezkari izan da Sevillako Expo92 erakusketan, Sao Pauloko Bienalean 1994an eta Veneziako Bienalean 2001ean. Bere lanak Museo garrantzitsuetan daude ikusgai, hala nola, Guggenheimen eta ARTIUMen. Entzute handiko bildumak ere sortu ditu: Rona Hoffman, Dona & Howard Stone...\n2007an Bilboko Guggenheim Museoan “Incógnitas: cartografías del arte contemporáneo en Euskadi” izeneko erakusketaren komisario izan da, museoa sortu zeneko hamargarren urteurrena ospatzeko.\nArte Ederretan doktorea da, eta Vigoko Unibertsitatean irakasle aritzen da egun. Espainiako hainbat unibertsitatetan irakasle aritu da, eta irakasle gonbidatu nahiz hizlari ere bai nazioarteko arte-zentro eta unibertsitate askotan. Saiakera-idazlea ere bada, eta egungo arteari eta kulturari buruzko hainbat liburu eta artikulu argitaratu ditu.\nArtes > Escultura\nJuan Luis Moraza / Eskultorea\nArtea da dagoen jarduera demokratikoena, kulturaren gainetik edonor edozer izan baitaiteke\nMadrilera joan gara, Juan Luis Moraza egungo artista handienetakoa bisitatzera. Eguna argitsu dago, eta eguzki epelak aurpegialdea laztantzen digu Prado Museotik gertu paseoan goazela. Buen Retiro Parketik metro gutxira dauka Morazak estudioa.\nGizaki gehienentzat oso zaila da artisten estudioetan sartzea, artistek arretaz gordetzen dituztelako beren arimen gordeleku horiek, alkimista estetikoen eskuetatik sortzen den magia gauzatzen direneko lekuak. Morazaren estudioa mugarik gabeko eremua da, artista bera bezala.\nZure testu bat bereziki ederra iruditu zait. Bertan diozu Vals bat dantzatzen dugunean denboran atzera egiteko gai garela. Dantzatuko gara zure haurtzaroraino? Zer oroitzapen dituzu? Familiako aurrekariren batek eraginik izan al zuen zure ibilbide artistikoan?\nDenborak aurrera egin ahala jakin nuen aurrekariak nituela. Parisen beste Moraza bat egon zen, margolari inpresionista. Beste margolari bat, Ángel Moraza, Pajarita taldekoa izan zen 50eko hamarkadan, eta amaren aldetik beste margolari bat ere izan zen, Inocencia Asarta, XIX. mende amaierakoa, Iruñekoa. Eta dirudienez, bi anaia irudigile italiar, Morazza anaiak, Gasteizera joan ziren XVII. mendean eta bertan sortu zen leinua. Baina familiako erreferente horiek orain dela gutxi ezagutu ditut. Horregatik, nire Arte-zaletasuna haurtzaroko indar batetik sortu zitzaidan batez ere, begiratzeaz gain gainerakoei nire begirada eskaintzera eraman ninduena.\nGogoratzen al duzu indar hori agerian jarri zeneko uneren bat, ala besterik gabe sortu zen?\nBeste artista batzuei galdetuz gero, guztiek esango dizute haurrak zirela egoera bereziren bat bizi izan zutela, eta bizipen horrek beren ibilbidea baldintzatu zuela. Nik neuk gogoan dut lau urte nituela bazkalostean biaoa egitera behartzen gintuztela haur guztiok, baina nik gorroto nuen biaoa. Halako batean, bolalumaz zezen-plaza bat marraztu nuen burkoan. Oso-osorik marraztu omen nuen, hainbat zezenekin. Hainbat uneren jarraipena marraztu nuen; alde batean zenbait toreatzailek banderatxoak jartzen zizkieten zezenari, bestaldean pikadorea zegoen... eta zirkulu sakratu horren inguruan ikusleak ageri ziren.\nZer dela-eta marraztu zenuen zezen-plaza hori?\nEz dakit, baina marrazki hura egin baino aste batzuk lehenago, etxera telebista bat ekarri zutela uste dut. Zuri-beltzekoa zen, baina nik koloretakoa dut gogoan. Garai hartan oso ohikoak ziren zezenketa-emanaldiak. Baina zerk harritu dezake lau urteko haur bat horrenbeste, bere marrazkietan behin eta berriz agertzeko?\nBehin eta berriz?\nBai, urte hartan bertan eskolan hasi nintzen eta zezen-plaza bera marraztu nuen berriz ere. Irakasleak harrituta eta liluratuta zuzendariaren bulegora eraman ninduen.\nEta etxean, nola erantzun zuten burkoan marrazkia ikustean?\nEtxean eskandalua izan zen burkoa “hondatu” nuelako, eta esan zidaten burkoaren estalkia lixiban busti zutela, marrazkia ezabatu ahal izateko. (Barrezka) Baina gerora, damutu egin ziren gorde ez izanaz.\nHorrenbestez, alde batetik lehen erantzuna eskandaluarena izan zen, baina beste alde batetik lilurarena ere bai, irakasleak trebetasun lan bikain gisa erakutsi baitzion marrazkia zuzendariari. Egia esan, nire lanek beti jasotzen dute erantzun bera: bikoitza, anbibalentea.\nZer oroitzapen duzu eskola-garaiaz? Zein eskolatara joaten zinen?\nGasteizen, Samaniego Eskolara joan nintzen. Eskola mistoa zen. Eskolara joatea nire mundu bereko jende askorekin bat egitea izan zen niretzat, adin bereko jendea, jolastea gustuko zuena. Nire eskolaren alderdi onena zen eskolaz kanpoko jarduera asko zituela, besteak beste, antzerki-taldea eta abesbatza genituen, eta eskolan izan nintzen denboran bi talde horietan hartu nuen parte. Eskolan, marrazteko nuen gaitasuna, begiratzeko eta begirada finkatzeko gaitasuna oso konplexua zen, eta eragin handia zuen nigan eta besteengan. Pribilegiatua nintzen, ikaskideek ikasgaia ikasten zuten bitartean, koloretako klarionaz marrazten bainuen nik, digestio-aparatua esaterako, eta marrazkia amaitzean horren ondo ezagutzen nuenez ez nuen ikasi behar. Abantaila handia zen niretzat. Horregatik, diskurtsoan baino gehiago, zentzumenen pertzepzioan hezi nintzen.\nZer da zentzumenen pertzepzioan heztea?\nZerbait marrazten edo margotzen duzunean, zeure egiten duzu irudikatzen duzun hori, gauzarik txikiena ere zure barrenetik igaro da arkatz edo pintzelera iritsi aurretik. Trebetasun horri esker, ikasketa espediente bikaina izan nuen. Azterketetan marrazkiaz oroitzen nintzen, eta marrazki horretatik ateratzen zen gainerako guztia.\nHezkuntza-sistema diskurtsiboaren ordez zentzumenetan oinarritutakoa ezarri beharko litzateke zure ustez?\nZorionez hori ere aldatzen ari da, esaterako, eskolaurretik plastikaren bitartez ikasten dute haurrek irakurtzen eta idazten. Plastika pixkanaka beste ikasgaien ardatz bihurtzen ari da, baina ez behar beste, askok bigarren mailako ikasgaitzat hartzen dutelako oraindik. Seguru nago arlo kognitiboan hori dela logikoena. Modelatuz, marraztuz edo eraikiz sortzen den jakituria plastikoa, ikusizkoa, ukimen-jakituria ezin hobea da edozer ikasteko. Nik neure iritzia daukat hezkuntza-sistemari buruz... (irribarrez) baina oso luze joko luke osorik azaltzeak!\nEsaterako, nire ustez, bost urteko haurrek nerabezaroaurrean dauden hamabi urteko gazteek baino gaitasun gehiago dute erlatibitatearen teoria ikasteko.\n(Isilunea) (Elkarri begiratu eta irribarre egin dugu)\nOndo baderitzozu, jarrai dezagun zure ikasketa-ibilbidea aztertzen.\nBatxilergoan, egun osoa marrazten igarotzen nuenez, gurasoek akademia batera eraman ninduten. Bertan, irakasle gor-mutua izan nuen. Gonzalo Bilbao zen eta zorte handia izan nuen berarekin. Egunero joaten nintzen bertara, bi edo hiru ordu egunean, urte askoan. Baina nola elkar ulertu hitz egiten eta entzuten ez duen irakasle batekin? Begiradetan, keinuetan eta ukimenean zegoen ulermena. Irakasleak gure eskuan marrazten zuen, edo guk haren eskuan. Horixe da zer gertatzen den jakiteko bide zuzenena. Horregatik, zientzien batxilergoa amaitu nuenean Arte Ederrei ekitea erabaki nuen.\nEgia esan ez zitzaien asko gustatu. Izan ere, espediente akademiko bikaina nuen, eta guztiek espero zuten joera artistikoari lotutako ikasketa teknikoak egingo nituela; Arkitekto izatea zen nire patua, baina nik ez nuen halakorik nahi. Arte Ederrak ikasi nahi nituen.\nNolakoa zen garai hartako Arte Ederren Eskola?\n1942ko plana zuen eskolak, Euskal Herrian liskar politiko txiki baten ondorioz sortua. Lanbide artistikoak eta beste zenbait proiektu ikasteko (inoiz gauzatu ez zirenak edo gauzatu zirenean azkenean okertu egin zirenak), Oteizak ikastetxe bat sortzeko eginiko proposamenari Frankoren gobernuak emaniko erantzuna izan zen. Irakasleak onak ziren, Kataluniatik zetozen asko, eta horiei esker geroago posible izan ziren beste hainbat gauza, baina ni ikastetxean sartu nintzenean, artearen irakaskuntzak ez zeukan zerikusirik orduko artearekin. Ikastetxeak alde on eta txarrak zituen, irakaskuntzak hemeretzigarren mendeko kutsua zuen. Gauza naturalak marrazten ziren eredu bizidunak erabiliz, antzinako jantzien ikasgaiak genituen, eta esaterako, burkoen tolesdurak irudikatzen ikasi behar genuen. Beste zenbait ikasgai ere bagenituen; kristau liturgia esaterako, identifikazio ikonografikoko ikasgaia, eta halakoetan, emakume baten irudia ageri da, erretilu bat eskuetan eta bi bularrak ebakita dituela... Agata Santua da.\nEdo Katalina Santua...\nBaina Katalina Santua izateko, gurpila ere ikusi behar da. (Barrezka)\n70eko hamarkada amaieran, Arte Ederren Eskola nolakoa zen esaten ari ginen: batetik, garai hura oso bizia zen, eta bestetik, nazioarteko artean zer egiten zuten jakiteko sena eta gogoa zuen jendeak. Izan ere, oso gutxi genekien nazioarteko arteaz, eta hala, kezka bera zituzten ikasleekin egin nuen bat lehenengoz, solaskideak ziren niretzat. Ni bezain jende arraroa edo are arraroagoa, eta pasio bera zuena: artea. Jasotzen ari ginenarekin ase ez eta bidaiatuz hezi ginen neurri handi batean, artisten tailerrak bisitatuz, hitz eginez, erakusketak eta bestelakoak ikusiz.\nNortzuk dira solaskide horiek?\nNire ikaskideak, nire belaunaldikoak ziren, besteak beste, Txomin Badiola, Darío Urzay, Jesus Mari Lazkano, Marisa Fernández, Elena Mendizábal, Inés Medina eta egun Bilbon, garaiko artean lanean indartsu ari diren hainbat artista. Roscubas anaiek, Morquillas eta Iñaki de la Fuentek izan zuten gugan eragin handiena, oso talde garrantzitsua zen.\nNola igaro zinen Eskolatik Fakultatera?\n1979an, Eskolak Fakultate bihurtzeko lege dekretu bat onartu zen. Orduan, ikasketen erdian nengoen ni. Ondorioz, plan zaharra osorik egin nuen. Marrazketa-irakasle aritzeko gai nintzen, baina ez nintzen lizentziaduna eta horrenbestez, tesina egin nuen lizentziatura eskuratzeko. Aldaketa hori itxaropeenez bizi izan genuen, denok geundelako horren zain. Tartean gertakari dibertigarri bat ere izan zen; garai hartan Oteiza ezagutu genuen, Begoña Intxaustegiren bitartez. Hainbat lagunek Arte Ederretan interesa genuela ikusita, Oteizak keinu histrionikoa eginez ETAren komando batekin mehatxu egin zuen, Eskola errotik aldatu ezean. Une hartan ekitaldi aretoan biltzeko dei egin zion ikastetxe osoari, purua eskuan, lurrikara bailitzan. Ikasleek, irakasleek eta Eskolako zuzendariak berak “ados” esan zuten. (Irribarrez) Ez, ordea, beldurrez, bagenekielako txantxa zela... Orduko zuzendari Pedro Guaschek eta zenbait irakaslek Oteizaren proposamenarekin bat egin zuten, ikasketa-planak aldatu eta artista euskaldunak integratzeko, titulaziorik izan ez arren, Eskolaren eta gizartearen arteko harremana indartzeko. Eta horrelaxe sortu zen ikasketa-plan berria, eta Iñaki de la Fuente, Javier Morrás, Agustín Ibarrola eta beste zenbait artista sartu ziren zentroan, lehen Eusko Jaurlaritzaren kontratuarekin. Oso prozesu aberatsa izan zen. Bat-batean Unibertsitatean geundela sentitzeak beldurtu egiten gintuen, ikasgai ez artistikoez gainezka egongo ginela uste baikenuen, artistikoak ez diren protokoloak eta moduak exijituko zizkigutela. Baina harro ere bageunden, lan handia geneukalako egiteko.\nGarrantzitsua da Arte Ederrak Unibertsitate-ikasketak izatea?\nArte Ederren Fakultateek hogeita hamar urte bete dituzte eta oso urte emankorrak izan direla uste dut. Era guztietako lan egoerei aurre egiteko artista prestatuak sortu dituztelako. Ildo horretan, Arte Ederretako lizentziadunak dira lana errazen aurkitzen dutenak, aldakorrak direlako, artista izateko prestatuta daudelako, ez edozer egiteko prestatzen dituztelako, tailerraren sentsibilitateak aldakortasun intuitibo eta praktiko garrantzitsua ematen duelako baizik. Unibertsitateko ikasle izateak artearen berezko dimentsioa egiaztatzeko gaitasuna eman digu ikasle eta irakasleoi. Objektuen fabrika izateaz gain, mundua ikusteko modua ere badelako artea, begiratzeko modu berezia, bizia ikusteko modu berezia, esperientzia antolatzekoa, ingurukoekin harremanetan jartzekoa, eta abar. Bestalde, Unibertsitateak behartuta, Arte Ederrek beste diziplina batzuekin jarri behar izan dute harremanetan, eta hori oso baikorra izan da guretzat. Batetik, Oteizaren ideietatik abiatuta, eta bestetik arte kontzeptualaren ideietatik abiatuta, bat-batean fenomenologia, estrukturalismoa, antropologia, semiologia eta abar ikasketa faktore gisa sartu ziren. Hau da, aurretik artea aztergai zuten diziplina osagarriak, baina Fakultatean erantzunak bilatzeko gai zirenak. Artea ez zen beraz antropologiaren aztergai, arteak eskaintzen duen ikuspegi antropologikoa baizik.\nIkasketak amaitu zenituenean Bilbon geratu eta zure tailerra sortu zenuen?\nEz. Ikasketak amaitzean, Gasteiza itzuli eta marrazketa akademia bat sortu nuen Marisa Fernandezekin. Nire lankidea zen CVAn. Gure akademiak arrakasta handia izan zuen, bi ikasle bikain izan genituelako. Xake txapelduna izan zen bat eta publizitate arloko sortzailea bestea. Azken horrek kontratatu egin ninduen agentziarentzat marrazkilari aritzeko. Horrenbestez, akademiak izan zuen arrakastaren ostean aldatzea erabaki nuen, eta bitartean idazkari aritu nintzen Gizarte Segurantzan. Urtebeteren ostean, Pedro Manterolak berriro gomendatu zidan Fakultatera itzultzea, irakasle plazak zeudela eta.\nEgun irakaslea zara Vigoko Unibertsitatean. Nolakoak dira egungo gazteak?\nUrtero, lehen eskola egunean, oinarrizko hiru printzipio ditudala esaten diet ikasleei. Lehenengoa, garapenaren printzipioa: Darwini arrazoia emanez gero, ni neu gertuago nago eukariototik edo primatetik haiek baino, ni baino garatuago daudelako, eta ondorioz hobeto prestaturik daude etorkizunari aurre egiteko. Garapenaren teoria horretatik, ezinezko ahalegina egitean datza irakaskuntza, nik haiengandik ez dakidana haiek nitaz ez dakizkiten hitzez itzulita. Horixe da lehen printzipioa, belaunaldien arteko komunikazio-eremu baterako denbora eta espazioa finkatzea, noski bi aldeek ikasteko.\nEta zein da bigarren printzipioa?\nGozamen-printzipioa. Masaien esaera baten arabera, inork ez du Lurra arbasoengandik jasotzen, ondorengoengandik maileguan hartzen du. Horrek esan nahi du jakituriak ez duela jaberik, gozatu egin dezakegu baina ondorengoena da. Ez dago Unibertsitateak kontserbatu eta transmititu behar duen jakituria-gordailurik, ez dago asmatu gabe kontserbatzerik, horixe da ondarea kontserbatzeko bide bakarra. Izan ere, artistak ondare sortzaileak dira oinarrian. Eta ikasleei ematen diedan hirugarren printzipioa teoria iraungikorrarena da. Hau da, ni irakasle ona banaiz alferrikakoa naiz, nik ematen ditudan baliabide guztiak (materialak, sentsibleak, pertzeptiboak) hartzaileak barneratzen dituenean baino ez dira existitzen, eta hartzaileak barneratzen dituenean, ni ez naiz beharrezkoa.\nBaina, nolakoak dira zure ustez egungo gazteak?\nBeti bezala gertatzen da (irribarrez). Gutxi batzuek interes gutxi dute, ziur dakizu ez dutela arteari emanda bizitzeko gogorik, ez dutela ez ardurarik ez gaitasunik, beste edozer gauza laudagarritan aritu daitezke; irakasle, zinema kameralari... Baina pena pixka bat ere sorrarazten dizute. Bestalde, apatikoak ere badaude, axolagabeak, eta azkenik oso jende bitxia ere badago. Ez da egia gazteei ez zaiela ezer interesatzen, ez da egia. Mundua ikusteko begiradak sortutako ikusizko efektua baino ez da hori.\nIrakasle izateaz gain, ordea, artista ere bazara...\nNik neuk alderantziz esango nuke, baina horretaz hizketan hasi garenez, bai, hala da. Eskultorea naiz, eta ondoren irakaslea.\nNola uztartzen dituzu bi jarduerak?\nEnplegu-aniztasun interesgarria da. Irakasle lana transmititu-nahiaren arloan kokatzen dut. Artean beti behar da joan-etorria. Artea zer den galdetu zidaten behin, eta dama batek erortzen uzten duen zapia dela erantzun nuen nik, gizonezkoren batek jasoko duen zain. Ezin diozu errua gizonari leporatu, zapia jasotzen ez badu. Dama da erantzulea berak hasi duelako jolasa, artistak obra bat hasten duenean bezalaxe. Enplegu-aniztasuna interesgarria da, bi jardueren oinarrian transmititzeko asmoa egon arren, muskulu ezberdinak direlako. Tailerra eremu erabat zalantzazkoa da. Ia hogeita hamar urte daramatzat erakusketak egiten eta tailerrera sartzen naizenean ez dut inoiz jakiten zer gertatuko den, ikaratuta egoten naiz. Diskurtsoaren eta transmisioaren arloa, berriz, bigarren mailako kontua da. Testuak, hitzaldiak, eskolak ondotik datoz eta gero eta gutxiago hitz egin dezaket tailerrean egiten dudanaz, ez baitakit egiten ari naizenean nola egin. Horregatik, irakaskuntza atsedena ere bada neurri batean. Zalantzazko zopa horretatik ordena kontzentratuak sortzen direla dirudi. Hozkailuak, termodinamikaren arabera, ordena kristalinoa sortzen du barnean, baina kanpora energia-desordena jariatuz, beroa alegia. Tailerra hozkailuaren erabat kontrakoa da, barnetik presio-eltzea da, beroa eta arraroa, baina kanpotik ordenatua dirudi. Artea “negentropikoa” da, ez dakar nahasmendurik mundura, hala ulertzen dut nik artea, arnasa hartu eta botatzea, sartu-ateratzea, alegia.\nNolakoa da zure sortze prozesua? Baduzu metodologiarik? Inspirazioaren zain egoten zara?\nInspirazioaren zain egoteak ez du zentzurik. Inspirazioak guztion telefonoa du eskura, baina zuk ez duzu harena. Lanean zaudela harrapatzen bazaitu ere ekin egin behar diozu. Koaderno txiki bat eramaten dut beti aldean, sentsibilitatetik eta burutik igarotzen diren ideiak oso azkarrak direlako, eta idatzi ezean litekeena delako desagertzea, eta inoiz ez dakizu garrantzitsua izango den. Bilatzen ditugun datuak baino ez omen ditugu hartzen, beraz, hobe da ez bilatzea. Asian Zen begirada esaten diote horri: begira zaude, baina ez diozu ezeri makulaz begiratzen, ikusgai duzun eremuan dagoen edozeri begiratzen diozu, ez zarelako ezer bilatzen ari. Halakoa izan daiteke prozesua, “eskuak lanean eta burua argi”. Horixe zen 80ko hamarkadako joko hezitzaile haien eslogana. Eskuez lan egiten dugunean, espiritua laztantzen dugu.\nBaduzu material kutunik?\nNi ez naiz materia lantzen duen eskultorea. Zenbait eskultorek material jakin bat lantzen dute, bikain ezagutzen dutena. Baita irudi eta forma sortak ere. Baina nik ez dut material bakarra ezagutu nahi. Material eta prozeduretan sustrairik ez duen artista naiz ni. Gauza asko egin ditut, oso ezberdinak.\nZer berezitasun dute Morazaren lanek?\nMaterialak gainditzen eta eragiten dituen zerbait dute. Ez naiz ezertan aditua, ez dut materialik bikain ezagutzen. Ezezagunak zaizkidan zereginetan murgiltzen naiz.\nArte bakoitzak zentzumen bat al du? Musika eta belarria, pintura eta ikusmena...\nDiziplina bakoitza adimen mota batean indartu dela esan genezake. Baina horrek ez du esan nahi adimen bakoitzak besteak biltzen ez dituenik. Musikagile edo interprete bikaina izateko ez da aski belarri ona izatea, bestelako ezaugarriak behar dira musika kulturaz gain. Hau da, musikaren kulturak gizarte-kultura, literatur kultura eta piktorikoa ere behar ditu, eta sortzeko, gainerako guztia ere behar dugu. Konposatzeko, gorputz esperientzia hartzen da abiapuntu, eta esperientzia hori ezberdina da instrumentu bat edo beste bat ezagututa, nork bere hurbilketa egiten baitu. Ezin diogu gorputzari ihes egin. Gorputza muga bat da, bestelako mugak sortzen dituen muga batean eragiten duelako. Diziplina bakoitzak besteak biltzen ditu, eta hala, pinturak ukimena behar du, muskuluen ehundurak, gastronomia.\nGastronomia arte bat da?\nAipatzen ari naizen ikuspegitik bai. Gaizki-ulertuak erraz sortzen direla, horixe da arazoa. Batzuetan, arteari balioa ematean, balioa eta artea nahasi egiten dira, zerbait oso baliotsua dela esan nahi denean artea dela esaten da. Lagunarteko hizkeran askotan erabiltzen dugu “arte” hitza “trebetasuna” adierazteko: “hori bai artea erratzaz garbitzeko!”. Adiera horretan, arteak merituarekin du zerikusia, birtuositatearekin, birtuosismoarekin, ongi egindako gauzak egiteko gaitasunarekin, egiten jakitearekin. Hori guztia giza jarduera orotan gerta daiteke, elektronikan nahiz politikan, baita etxeko garbitasunean ere. Artearen beste pertzepzio bat ere badago, sofistikatuagoa, kategorien sistemaz gainezka dagoen kultur eremu bat sortzearekin zerikusia duelako, pentsamendu-sistemak, esperientzia moduak. Eremu hori ez da materiala, baina materia alderdi bat ere badu, kultur eraginkortasunez askotariko eremuak (pinturaren eremua, eskulturarena, musikarena, gastronomikoa) sortzeko taldekatzen diren objektuak ere biltzen dituelako. Eremu bakoitzak berezko arte formak ditu eta arte bakoitza berezko neurketa-sistemen bitartez neurtzen da. Ez da beharrezkoa arte bat beste baten eremuan neurtzea. Hain zuzen ere, litekeena da nahasmendua horrek sortu izana, orain bi urte Ferrà Adriàk Dokumenta de Kasselen parte hartzeak sortu zuen eztabaidan, esaterako. Nazioarteko gastronomia lehiaketa batean margolari bat Chef gisa aurkeztearen parekoa izango litzateke, baina noski, sukaldatu gabe; segur aski, gertakari horrek ezinegon handiagoa eragingo luke gastronomian arte plastikoekin zerikusia duen eremu artistikoan sortu dena baino, egungo arteari jarraiki, existitzen den eremu abegitsuena bihurtu baita.\nBai. Gastronomia onartzen dugu, antzerkia ere bai, inork non kokatu ez dakien zirrikitu horiek guztiak onartzen ditugu, antzerkiaren eta gastronomiaren ertzean daudenak. Horrenbeste onartzen ditugu, nahasita gaude. Artearen eremua zenbat eta aberatsago, orduan eta ahulago, ia ezin delako mundutik bereizi. Hain zuzen ere, oso eskuzabala eta abegitsua izan delako ezin da mundutik bereizi, eta ondorioz, arrakastatsua izango da, bizitzan integratu delako.\nPosible al da egun “Ad musas erudio”?\nArtean heztea ez. Artea kulturaren irakasle handi gisa ez. Carl André artistak hau esan zuen: “Guk egiten duguna artea da, egiten digutena, berriz, kultura”. Artea kulturaren erreminta handi bat izan da, eta hori aintzat hartu behar dugu. Kontua ez da markoak soberan daudenik, edo mugarik gabeko gizartean bizi garenik, horixe baita gizarte hertsitzailearen tentazioa, partaidetza erreal txikikoa. Herritarrek egungo mendebaldeko kapitalismo aurreratuan duten partaidetza txikiago da Antzinaroko tiranietan baino. Ez dirudi hala denik, beste zerbait dela dirudi, baina zergatik? Eszenografia oso indartsua delako eta egungo artea oso baliagarria izan delako eszenografia hori lortzeko. Horrez gain, eszenografia horrek funtzionatu badu, alferrikakoa da partaidetzaren eta askatasunaren antzoki handia sortzea, arestian irakasleez esan dudan moduan. Teoria iraungikorraren arabera, artea zenbat eta sartuago egon desagertuz joaten da, askatasunaren irakasle handia da, baina galduta dagoenez, heziketa bihurtzen du irakaskuntza. Artea da dagoen jarduera demokratikoena, kulturaren gainetik edonor edozer izan baitaiteke artean. Zoroa, inozoa, kirtena... edozer izan daiteke, daukan ahalmen osoarekin, eta kanpoko inolako oztoporik gabe. Arte-kritikariak, salerosketa-jokoak, rankinak, eta abar egon arren, artistak horretan guztian har dezake parte, baina inolaz ere bizia eta ametsak horretan eman gabe.


‘De menos’ estreinatuko da COSMOn: telebista-kateak genero-indarkeriaren aurka egin duen film labur berria | Euskaltel Blog\n‘De menos’ estreinatuko da COSMOn: telebista-kateak genero-indarkeriaren aurka egin duen film labur berria\nKira Miró eta Víctor Clavijo dira ‘De Menos’ film laburreko protagonistak. COSMOren ekoizpen bat da, indarkeria psikologikoari eta kristalezko sabaiari buruzkoa, eta azaroaren 25ean (osteguna) estreinatuko da, Emakumeen Aurkako Indarkeria Ezabatzeko Nazioarteko Egunean.\nZer gertatzen da bikote batean emakumeak lan munduan gora egiten duenean? ‘De Menos’ film laburrean planteatzen diren galderetako bat baino ez da hori. Filmean, bi lagun-bikote gustura ari dira berriketan afari batean, harik eta Martak (Miróren pertsonaia) elkarrizketan zerbait oker dagoela nabaritzen duen arte. Bikoteetako batek etxetik alde egiten duenean ohartuko gara guztiaren atzean egia deseroso bat dagoela. Emakumeak beti kristalezko sabai horren azpian bizitzen ikustera ohituta dago gizartea? Nola ikusten dute errealitate hori gizonezkoek?\nKira Miró (‘La que se avecina’) eta Víctor Clavijo (‘El ministerio del tiempo’) dira film honetako protagonistak, eta bi emakumek idatzi eta zuzendu dute: Cristina eta María José Martín. Granadako bi ahizpa horiek 35 sari jaso dituzte estatuan eta nazioartean Lasdelcine beren produkzio-etxearekin. ‘Mi hermano Juan’, ahizpa horien fikziozko lehenengo film laburra, mundu guztiko 120 jaialdi baino gehiagotan aurkeztu zuten, eta hogei sari jaso zituzten.\nCOSMO, konpromiso soziala\nCOSMOk, laugarren urtez jarraian, genero-indarkeriaren aurkako konpromiso sendoa mantentzen du. Aurten, bikotearen barruan gertatzen den indarkeria psikologikoaren eta emakumeek lan munduan oraindik jasaten dituzten desparekotasunen inguruko film labur bat ekarri du.\nInkesta eta estatistikek gogorarazten digute errealitate hori. Emakumeen aurkako indarkeriari buruzko 2019ko makroinkestaren arabera, hiru emakumetik batek bikotekideren baten (gaur egungoa edo iraganekoa) indarkeria psikologikoa jasan du bizitzako uneren batean. Eta, INEren datuen arabera, emakumeek Espainian gizonek baino % 19,5 gutxiago irabazten dute.\nCOSMOk Emakumeen Aurkako Indarkeria Ezabatzeko Nazioarteko Eguna dela eta estreinatzen duen laugarren film laburra da, indarkeria matxista agerian jarri eta haren inguruan kontzientziatu nahi baitu. Hona aurretik estreinatu ziren beste hirurak: ‘Animal’ (2018), ‘A quien dices amar’ (2019) eta ‘Lo de aquella noche’ (2020).\nOraingo honetan ere, ‘De Menos’ film laburrarekin, gure gizartean dirauen gaitz sozialetako batekin dator COSMO. Azaroaren 25ean, osteguna, estreinatuko da, 22:00etan. Ez huts egin, TV Ocio aukeran duzu zain.\nAmazon Prime Videoren abendurako edukirik onenak Ezagutu Telebista\nDescubre los mejores contenidos de Amazon Prime Video para diciembre Ezagutu Telebista\n‘De menos’ estreinatuko da COSMOn: telebista-kateak genero-indarkeriaren aurka egin duen film labur berria Ezagutu Telebista\nAmazon Prime Videoren abendurako edukirik onenak\nZure mugikorraren pantaila aseguratuko dugu, eskuetatik ihes egiten dizunerako\nEuskaltelen Black Friday: deskontuak mugikorretan eta GB mugagabeak opari\nSegurtasun digitalari buruz aritu gara EuskalHack elkartearekin\n‘Rugrats’ berria iritsi da Nickelodeonera\nEdonon-en bertsio berria, eduki eta funtzio gehiagorekin\nUniversal+ekin, eskuratu kanal hauetako eduki onenak: Calle 13, Syfy eta DreamWorks


ERA-NET CORE Organic eta SUSFOOD 2\nElikadura-sistema iraunkorren bidean aurrera garamatzan I+B babeste aldera, bi ERANET erakundeetako 18 herrialdetako 21 erakunde finantzatzailek hitzeman dute 9.485.000 € bideratuko dituztela helburu horiek dituzten proiektu transnazionalak finantzatzeko. Proposamenek balio erantsia ekarri behar diete elikadura-sistema iraunkor eta ekologikoei, eta hainbat eragile eta diziplinatako ikuspegi sistemikoa izan beharko dute.\nHauek dira deialdi bateratuko gaien ardatzak: “Baliabideak modu eraginkorrean erabiltzen dituzten elikadura-sistema zirkularrak eta hondakinik gabekoak” eta “ Elikagaien aniztasuna, larretik platerera”.\nIrailaren 20an, web-mintegi bat egingo da interesa duten eskatzaileentzat, deialdiaren alderdi garrantzitsuenen berri eman eta galdera irekiei erantzuteko.\nProposamenak aurkezteko epea 2019ko azaroaren 4an amaituko da.\nDeialdiaren aurretiko argitalpena (dokumentua)\nDeialdiaren aurretiko argitalpena (posterra)